
Istorie şi emoție în „minunatul scaun în Piteşti” 


Istoria se scrie cu fiecare trecere prin timp şi spaţiu. 
Istoria este creată prin emoţiile generaţiilor de oameni. Ea 
foloseşte şi este folosită în aceeaşi măsură; învăţă şi doje- 
neşte pe cei care nu au ascultat poveţele şi sfaturile filelor 
îngălbenite. Istoria îndepărtează umbrele care sunt aşezate 
în calea descoperirii trecutului nostru, risipind nesiguranța 
şi îndoiala. Ea eliberează trecutul, ne defineşte prezentul, 
redându-ne identitatea şi ne arată calea către viitor. Cu- 
noaşterea istoriei Piteştilor în complexitatea ei culturală, 
economică, socială şi politică este demersul necesar identi- 
ficării direcțiilor de dezvoltare pe termen lung. Istoria 
transferă, la rândul ei, emoții mentalului colectiv, atunci 
când creează mândrie şi orgoliu, componente pozitive ale 
identităţii locale, regionale sau/şi naţionale. Piteştii au cu- 
noscut aşezări umane din cele mai vechi timpuri, străbă- 
tând istoria scrisă, indiferent de uneltele acesteia. 

Civilizaţiile şi culturile antice au cunoscut influenţele 
romane pentru ca mai târziu începuturile aşezării să pri- 
mească şi aporturile civilizației medievale bizantine. Du- 
pă cum se ştie, Piteştii sunt atestaţi pentru prima dată 
într-un hrisov domnesc din 20 mai 1388 (Mircea cel Bă- 
trân dăruia mânăstirii Cozia o moară în hotarul Piteştilor). 
De-a lungul evului mediu românesc, oraşul este un centru 
negustoresc important fiind un punct de legătură al dru- 
murilor comerciale care mergeau spre Bucureşti, Braşov, 
Craiova, Giurgiu etc. De asemenea, în secolul al XVI-lea, 
Piteştii sunt oraş domnesc (câțiva domnitori îşi au reşe- 
dința aici). Piteştii încep să apară şi în hărțile epocii: în 
1546, în harta lui Giacomo Castaldi numită „Carta dei 
Paesi Danubiani”, editată la Veneţia, apare cu numele de 
Pitiesd; iar în 1550, în harta lui Georg Reicherstorffer, 
este trecut ca Pitesi Coenobium. La jumătatea secolului al 
XVII-lea, în 1656, domnitorul muntean, Constantin Şer- 
ban, porunceşte ridicarea bisericii domneşti cu hramul 
„Sfântul Gheorghe”. 

Piteştii moderni sunt implicaţi activ, fără voia lor în lup- 
tele pentru supremație dintre marile puteri vecine, nu de pu- 
ține ori oraşul fiind jefuit de armatele acestora. În 1714, 
oraşul primeşte vizita neoficială a regelui sudez Carol al 
XII-lea (1697-1718) care este găzduit la cula boierilor Bu- 
dişteanu. Ciuma afectează şi ea viaţa socială a oraşului, în 
special în secolul al XVIII-lea. O serie de călători străini au 
trecut şi prin oraşul Piteşti. În prima jumătate a secolului al 
XIX-lea, aceste vizite sunt datorate faptului că Piteştii erau 
stație de postă şi sediu al isprăvniciei. La începutul secolu- 
lui al XIX-lea, englezul Edward Daniel Clarke poposeşte 
pentru câteva zile în județul Argeş, vizitând şi capitala aces- 
tuia, Piteşti. Pentru Auguste de Lagarde, localitatea era în 
1813 un orăşel frumos, aşezat la poalele unui munte. Aflat 
în trecere prin Ţara Românească, în anul 1816, Ludwig von 
Sturmer s-a oprit pentru câteva ceasuri şi în oraşul Piteşti. 
Informaţiile primite din partea lui von Sturmer atestă obice- 
iul existent începând cu secolul al XIX-lea de a avea mici 

cafenele în stațiile de poştă. Călătorul străin este uimit şi 
fascinat, în aceeaşi măsură, de cromatica pieței din Piteşti. 
Englezul Robert Walsh petrece şi el câteva zile în oraş, în 
anul 1824. Cafeaua caldă pe care o bea Walsh înainte de 
scurta sa odihnă certifică faptul că în Piteşti se generalizase 
consumul de cafea. La sfârşitul anului 1834, Adrien Louis 
Cochelet, numit consul general al Franței în principatele 
dunărene, aflat în drum spre Bucureşti, petrece o noapte şi 
în oraşul Piteşti despre care își notează şi câteva păreri. 
Consulul francez este găzduit de Dincă Brătianu, ispravnic 
în acele timpuri, a cărui ţinută şi curtoazie îl impresionează. 

Piteştii sunt centru şi martor al revoluţiei lui Tudor 
Vladimirescu, precum şi al revoluţiei române de la 1848. 
Boierii Brătieni şi Goleşti sunt implicaţi activ în politica 
românească a secolului al XIX-lea. Începând cu 1833, la 
Şcoala Naţională din Piteşti, predă Nicolae Simonide, cel 
care acceptă ca în 1841 o trupă de francezi să susțină o 
serie de spectacole în localul şcolii. După unirea din 
1859, Piteştii se dezvoltă într-un ritm avansat, asemeni 
celorlalte zone ale țării. Piteştenii sunt implicaţi activ în 
eforturile susținute ale armatei române pe durata războiu- 
lui de independență. Populaţia donează pâine, cai şi îşi 
oferă bijuteriile pentru a fi vândute şi banii folosiţi pentru 
aprovizionarea armatei. Pe durata războiului, în afară de 
cuptoarele de pâine ridicate special, Piteştii au fost oraşul 
care a primit şi un număr mare dintre răniţi. Începând cu 
1916, odată cu intrarea României în primul război mondi- 
al, Piteştii nu pot evita efectele luptelor armate. Oraşul 
este bombardat de aeroplanele nemţeşti, iar în noiembrie 
este predat trupelor germane pentru a nu fi distrus; atunci, 
armata, administraţia şi o parte a populației evacuează 
Piteştii. În dimineaţa zilei de 16 noiembrie, armata Ger- 
maniei ocupă oraşul şi arde arhiva primăriei. Piteştii se 
refac în perioada interbelică pentru a trece prin furcile 
caudine ale istoriei prin cutremurul din 1940 şi prin bom- 
bardamentul oraşului efectuat de trupele americane, în 6 
mai 1944. Cele peste 280 de bombe, aruncate în zonele 
cu populaţie, au avut un efect devastator. Au fost distruse 
zeci de clădiri, publice şi private şi, mai ales, ucise 191 de 
persoane şi rănite alte 119. 

În perioada comunistă, Piteştii se transformă edilitar 
şi economic, conform politicii existente atunci. În 1966, 
oraşul primeşte vizita premierului chinez Zhou Enlai, în 
1967 pe cea a preşedintelui bulgar Jivkov şi în 1968 pe 
cea a preşedintelui Franţei, generalul de Gaulle. În mai 
1978, are loc prima ediţie a „Simfoniei Lalelelor”. 

Astăzi, Piteştii îşi caută repere în trecut pentru a des- 
cifra viitorul aşteptat de locuitorii săi. Există, fără îndoia- 
lă, un spirit piteştean care răzbate din istoria oraşului şi pe 
care nu avem voie să îl ignorăm. Vocile din istoria Piteş- 
tilor ne însoțesc pretutindeni. Datorită lor, Piteştii privesc 
mereu înainte către istoria ale cărei pagini albe abia aş- 
teaptă să fie scrise. 


ICE 


Aspecte din viața cotidiană a oraşului Piteşti, 
reflectată în memoriile prefectului 
Constantin C. Popescu, 1941-1944 


Constantin C. Popescu a fost prefect al judeţului Ar- 
geş şi inspector general administrativ al Regiunii a IX-a 
Piteşti, cu delegaţie, într-o perioadă grea a judeţului, între 
anii 1941 şi 1944. 

Născut la 18 septembrie 1902 în comuna Bradu de 
Jos, judeţul Argeş, orfan de tată de la 11 luni, a crescut 
alături alți trei frați mai mari, fără avere, numai din mun- 
ca mamei sale. Absolvent al liceului teoretic, a fost profe- 
sor suplinitor la Liceul Industrial de băieți din Piteşti în 
perioada 1 octombrie 1925 — 30 septembrie 1928. Absol- 
vent al Facultăţii de Drept din Bucureşti, cu licenţă, în 
anul 1928, a fost înscris în Corpul Avocaţilor, Baroul Ar- 
geş, în 20 aprilie 1932, membru în P.N.L. până în 1938, 
la desființarea partidelor de către Carol al II-lea. 

Prin Decretul nr. 3.209 din 16 noiembrie 1941, a fost 
numit prefect al judeţului Argeş, în locul fostului prefect, 
col. Traian Cerkez. Imediat după numire va demisiona 
din calitatea de membru în Consiliile de Administraţie ale 
Cooperativei „Forestiera Piteşti” şi Banca Populară „Fur- 
nica”. 

Ca prefect, în foaia sa calificativă din 31 decembrie 
1942, se menţiona: „este unul din cei mai buni prefecți pe 
care îi avem. Merită elogii”. La rândul său, ministrul 
Afacerilor Interne, gen. D.I. Popescu, menţiona „foarte 
bun prefect, nu este însă mai puţin adevărat că a avut la 
dispoziție mijloace materiale cum nu a avut niciun alt 
prefect al Țării; aceasta nu-i diminuează meritele ci, dim- 
potrivă, le sporeşte, faţă de ce a realizat”. 

În 18 noiembrie 1943, prin Decretul nr. 3.050, a fost 
numit Inspector general administrativ a Regiunii a IX-a 
Piteşti, cu delegaţie, funcţie pe care o va ocupa până la 1 
aprilie 1944, când a fost delegat cu conducerea Regiunii a 
X-a Sibiu (compuse din judeţele Făgăraş, Sibiu, Târnava 
Mică şi Târnava Mare) de unde demisionează la data de 1 
septembrie 1944. 

Legat de Argeş, a avut o viaţă curată şi constructivă, 
iar în posturile în care a fost obligat să activeze, în peri- 
oada de dezorganizare şi haos a războiului, a stăpânit si- 
tuaţia, a avut realizări administrative meritorii, precum şi 
satisfacția, adânc umană, de a fi salvat de la moarte prin 
înfometare şi boli, o întreagă regiune administrativă. 

A desfăşurat o activitate deosebită inclusiv pe tărâm 
cultural, cu încercări în poezie şi proză, destul de aprecia- 
te. A contribuit la editarea ziarului „Argeşul” care se tipă- 
rea la Bucureşti, şi la care Prefectura contribuia 
săptămânal cu materiale informative locale de interes ob- 
ştesc. S-a preocupat personal de activitatea căminelor cul- 
turale judeţene (în baza Legii de organizare a căminelor 
culturale judeţene), având şi funcţia de preşedinte al Că- 
minului Cultural al Judeţului Argeş. 

Redăm mai jos însemnările sale referitoare la viaţa co- 
tidiană a oraşului Piteşti, aşa cum a putut s-o surprindă 
prin contactele pe care le-a avut cu oraşul, instituţiile şi 
oamenii săi şi din care observăm că multe din însemnările 
sale pot fi regăsite şi în viaţa cotidiană a oraşului Piteşti 
de astăzi. 

Dacă trăieşti un număr de ani la provincie, ritmul de 
viață al capitale iţi face impresia unei alte lumi, obosi- 
toare, zgomotoasă, de care voieşte să scapi cât mai repe- 
de. Urletul tramvaielor, băzâitul maşinilor, circulația 
intensă pun în derută pe provincialul obişnuit să-şi pe- 
treacă viața, liniştit, între gospodărie şi profesie. Viaţa 
de provincie este ca viața de familie! Plină de farmec la 
început, devine apăsătoare, grea, cu servituţile curiozită- 
ţii şi al cancan-urilor. 

Fiecare cetățean te cunoaşte şi îl cunoşti. Îi ştii fami- 
lia, prietenii, rudele şi sursa fondurilor. Cunoşti intimită- 
țile sale ce devin publice. Orice deviere de la linia de 
credință conjugală face ocolul oraşului şi se comentează, 
Duminica şi Sărbătorile, când, localnicii, se plimbă pe 
strada mare, corso sau bulevard. 

Orice salut, gest sau schimb de priviri este înregistrat 
atent. Toţi sunt dornici să surprindă o idilă, o aventură, 
pentru ca subiectul conversaţiilor să fie mai romantic sau 
mai picant. Personalităţile oraşului au viața permanent 
supravegheată. Nu de organele poliției, ci de toată popu- 
lația, transformată, brusc, într-un corp de detectivi ama- 
tori. 

Dacă într-o seară, una din ele riscă să-şi manifeste o 
bucurie sau o stare de veselie, într-un local public, la un 
pahar de vin, cu câțiva prieteni, a doua zi tot oraşul ştie. 
Amplificatoarele verbale difuzează, în primă ediție canti- 
tățile consumate. Un kilogram sau două se transformă în 
zece sau mai multe. Binevoitorii afirmă că pot jura că au 
văzut ei cum petrecerea s-a transformat în beție. 

Specialiştii bârfei fixează, definitiv, faptul pentru cro- 
nica locală, stabilind cu precizie că: doi din membrii 
grupului, căzând pe stradă, au fost duşi acasă cu trăsura, 
ceilalți au fost observați, de sergentul din colț, cum au 
venit acasă dimineaţa, clătinându-se, deşi respectivii au 
adormit cu mult înainte de 12 noaptea. 

Dacă au fost şi doamne, imediat se mizează pe aven- 
tură. Virtuoase sau nu, căsătorite sau nu, gurile rele le 
amestecă în cazanul bârfei cu tot ce pot afla sau inventa. 

Ritmul de viață provincial are o cadență lentă. Ziua 
sau seara, grupuri de intelectuali se întâlnesc la cafenea 
sau cofetărie, după cum funcţia le ocupă timpul. Eveni- 
mentele zilei sunt comentate. Vin la rând evenimentele 
politice generale şi locale. Se trece în revistă viața per- 
sonalităților de frunte, se revelează o femeie nostimă şi 

posibilitățile de a ajunge la grațiile ei. Uneori, edecurile 
ascultă cu evlavie dizertația unui pedant ce împărtăşeşte 
auditorilor ştiinţa celor citite în cursul zilei sau informa- 
ţia politică „precisă ”, pe care o ştie de la un bucureştean 
„bine informat”. 

Gospodinele inventariază, între piață şi bucătărie, in- 
timități speciale, cursa prețurilor sau aranjează mesele 
de poker pentru după-amiază. Femeile au un mare talent 
de a-şi povesti între ele toate intimităţile cu bărbaţii pen- 
tru a-şi pregăti, întemeiat sau nu, suplicii morale din 
eterna luptă a sexelor. 

Când un turneu teatral sau muzical riscă să se aven- 
tureze din capitală la teatrul comunal, toţi intelectualii, 
pseudointelectualii sau parveniții dau năvală. Se socoteş- 
te ca o armură de blazon sau o înjosire faptul de a parti- 
cipa sau nu la toate aceste reprezentații. Sunt puţini cei 
ce vin de dragul Artei! 

Majoritatea vor să fie la modă şi sunt fericiţi dacă au 
reuşit să-şi rezerve biletele lângă domnul prim-preşe- 
dinte, domnul prim-procuror, directorul liceului sau co- 
mandantul regimentului. Primarul şi prefectul sunt priviţi 
ca suprapersonalităţi! Loja oficială este tot timpul repre- 
zentaţiei sub supraveghere, înregistrându-se componența 
ei, şi se fac comentarii. 

După reprezentaţie, toată lumea discută, în cursul 
Săptămânii, talentul actorilor şi artiştilor indiferent dacă 
au înțeles sau nu calitatea reprezentaţiei. Doamnele co- 
mentează toaletele artistelor sau ale rivalelor. Se fac in- 
vestigaţii abile pentru a se afla locul unde au fost 
confecţionate şi cuantumul sumelor. Urmează o întrecere 
plină de nervi până la noua reprezentaţie, când se „epa- 
tează ” una pe alta, întrecându-se în lux şi golind pungile 
bărbaţilor. 

Domnii îşi manifestă erudiția povestind, cum au mai 
văzut, pe unii dintre actori, în alte reprezentanții, la Bu- 
cureşti. Dar foarte mulți, dacă au fost acolo, n-au în- 
drăznit să deschidă uşile teatrului, mărginindu-se cu o 
mică aventură, la un hotel dosnic, împreună cu dulcineea 
provincială, ce pleacă cu trenul următor, pentru a scăpa 
de ochii curioşilor. 

Jocurile de noroc sunt în floare! Cu toată interdicția 
legală, „cluburile” funcţionează nestânjenite; pentru ca 
niciun risc să nu le tulbure, şeful poliţiei, mare jucător şi 
el, participă regulat. Majoritatea „protipendadei ” joacă 
în case, unde „colțuri ” formează punctul de atracție pen- 
tru gazde rafinate ce-şi formează din el o sursă sigură de 
venituri. Uneori, seara, o doamnă aşteaptă în drum pen- 
tru a găsi pe „al patrulea”. Nicăieri în lumea cărților nu 
există o democraţie mai integrală. Fotografi, trişori sau 
pierde-vară joacă împreună cu doctori, avocați sau ofi- 
țeri. Magistratul nu se ruşinează să se împrumute de la 
vecin, chiar dacă a doua zi îl judecă într-un important 
proces, unde amabilitatea sa răsplăteşte pe cea a împri- 
cinatului. 

Foarte mulți muncitori sau meseriaşi trudesc, toată 
Săptămâna, pentru a opri lucrul sâmbăta la prânz. De 
atunci şi până luni la prânz o ţin într-un chef, irosind tot 
câştigul săptămânal şi făcând pe soție şi copii să plângă 
de lipsuri, sau, în cazuri mai rare, să participe şi ei. 

Elevii şi elevele de liceu simt primele înfiorări pe sub 
castanii înfloriți, în zăvoaie sau în parcul comunal! 
Strângeri de mână febrile, ochi dulci şi bileţele se stre- 
coară in complicitatea frunzişului sau a întunericului, 
atunci când sunt mai îndrăzneți. Sunt îndemnați la aces- 
tea şi de tinereţe, dar şi de „inteligența ” profesorilor şi 
profesoarelor, ce le interzic plimbarea prin centru şi îi 
împing spre locuri dosnice. Dacă viața îşi strigă, uneori, 
dreptul la unele eleve, profesoarele, în consiliul inchizi- 
torial hotărăsc măsuri de excludere din şcoală sau din 
toate şcolile statului, după gravitatea cazului şi poziția 
socială a părinţilor. De cele mai multe ori, judecătoarele 
sunt fete bătrâne ce-şi răzbună prin aceste sentințe pro- 
priul lor nenoroc. Când nu găsesc motiv de excludere, nu 
rareori pensionarele tinereţii, găsesc motive de persecu- 
ție, dacă sânii fetelor sau picioarele lor ciocănesc puter- 
nic în peretele vieții. 

Elevii îşi împart viaţa între carte, chiul, cărți de joc, 
băutură sau lupanare. Profesorii nu-i supraveghează şi 
nici nu-i formează pentru adevărata viață, mărginindu-se 
de cele mai multe ori să-i asculte repetând lecţiile ca pa- 
pagalii, sau să explice plictisiți lecţia viitoare, după ce 
şi-au împrospătat-o ei, dimineaţa, înainte de plecarea la 
şcoală. 

Un proces de calomnie sau de divorţ, al unei persoa- 
ne cunoscute, atrage un numeros public. Spectatorii se 
delectează la audierea martorilor pentru a amplifica cu- 
noscuților sau necunoscuţilor cele aflate real sau înflori- 
te de imaginaţie şi răutate. 

La Anul Nou, Bobotează sau 10 Mai, provincialii tră- 
iesc evenimente mari ce se discută în tot cursul anului. 
Cum prefectul a venit, după general, la biserică sau 
invers. Ce consecințe politice vor decurge din faptul că 
generalul a sărutat crucea şi Evanghelia înaintea prefec- 
tului. Se discută ţinuta trupelor şi mai ales toaletele pri- 
măriței, prefectriței şi generălesei. 

La Sfârşit de an şcolar, părinții asistă la împărțirea 
premiilor. De cele mai multe ori, ele se distribuie după 
situația socială a părinţilor şi după intervenţiile respecti- 
ve. Nu se poate ca băiatul domnului prim-preşedinte să 
nu fie clasificat înaintea băiatului băcanului. Este impo- 
sibil ca fata domnului prefect să nu ia premiu înaintea 
fetei casierului comunal! Că o merită sau nu, aceasta nu 
interesează decăt în cazuri de conştiinţă... La serbările 
publice, în şcoli sau în teatru, părinţii asistă în haine de 
sărbătoare la manifestarea odraslelor. Sunt emoţionaţi 
dacă au avut succes şi primesc felicitări, modeşti, dar 
plini de o mândrie ce le luminează necazurile pentru o 
vreme îndelungată. 

Un farmec special au mesele provinciale. Pentru a-şi 
goni plictiseala, se organizează în familii mese speciale, 
tinerii burlaci, ofițeri sau intelectuali sunt poftiți de ma- 
mele ce au fete de măritat şi copleşiți cu fel de fel de 
atenţii. Când nu reuşesc să-i prindă în capcană, îi conce- 
diază povestind tuturor cunoscuţilor că, „sunt lipsiți de 
maniere ” sau îi şantajează că-i vor muta în alte locali- 
tăți, prin trecerea şi legăturile ce au cu personalităţile 
locale. Uneori, când virtutea nu-i prea puternică, îi folo- 
sesc pentru propriile lor graţii. 

Dacă nici o combinaţie matrimonială nu este în per- 
spectivă, mesele, au scopul să arate invitaţilor serviciile 
de masă, bogăţia casei şi, mai ales, toaletele şi mobilie- 
rul. Orice noutate se comentează şi se invidiază. Doam- 
nele se săgetează între ele pentru bijuterii, toalete sau 
Jlirturi. Pătrund pe o rivală sau un rival, până în cele mai 
mici amânunte. Când nu găsesc motive de critică, poves- 
fesc prietenilor cum amantul „,Popeascăi” are unghiile 
necurățate, barba mare şi pantalonii necălcaţi, că aceas- 
ta este o nesimţită să se poarte astfel şi să-şi înșele bună- 
tatea de bărbat „pe care nu-l merită”. Dar bărbatul 
incriminat este prietenul povestitoarei geloase, că acesta 
a cumpărat soției o vulpe argintie, o brățară de aur sau o 
haină de astrahan, înainte de a avea ea. 

Domnii profită de împrejurare pentru a bea câteva 
păhăruțe mai mult, a face glume obscene la a căror po- 
vestire virtuoasele pleacă ochii, dar ascut urechile, ro- 
şind de plăcere! Sfârşitul mesei pofteşte pe musafiri la 
mesele de poker, bridge sau maus, dinainte aranjate şi 
unde, până dimineaţa, se pierd importante sume, pentru 
plăcerea jocului sau a partenerului, dacă Cupidon zgârie 
inimile sexelor contrarii. 

A doua zi toată lumea este obosită. Începe critica 
mâncărurilor şi a băuturilor ca şi zgârcenia gazdei. La 
rândul ei, gazda blestemă că trebuie să scuture şi să cu- 
rețe casa, promițându-şi să nu mai facă niciodată aseme- 
nea greşeli, pentru ca în curând să organizeze altă masă 
şi povestea să se repete de la capăt. 

Edilitatea oraşului progresează după punctele unde 
locuiesc personalităţile politice. În vremuri mai îndepăr- 
tate, şeful politic ajuns la putere dă dispoziţii să se ia fe- 
linarul din faţa porții adversarului căzut şi să se aşeze la 
el. Lumina electrică a înmormântat acest frumos obicei! 
Azi, programul de refacere sau pavare a străzilor cu- 
prinde în prim-plan strada prefectului, a primarului şi, în 
ordine descendentă, a tuturor personalităţilor, după ran- 
gul lor social. 

Suprema ambiţie politică a unui localnic este să devi- 
nă primar Sau prefect. Uneori, pentru a gospodări cinstit 
şi a ajuta la ridicarea regiunii sale natale. De cele mai 
multe ori, această ambiţie se rezumă la schimbarea con- 
dițiilor de viaţă. Soțiile țin mult să folosească loja oficia- 
lă sau maşinile soților. Se înfiorează de plăcere când la 
festivități împart onorurile cu soții, îngălbenind pe rivale. 
Soții sunt şi ei „plini "de funcţiile lor. Unşi într-o dregă- 
torie publică, îşi transformă firea, călcând grav, răspun- 
zând cu un deget la salut, până la pământ al cetăţenilor 
respectuoşi sau dornici de a-i cultiva pentru propriile lor 
interese sau favoruri. 

Cam aşa se desfăşoară viaţa în micile oraşe provinci- 
ale. În cele mari ca şi în capitală, ritmul de viaţă devine 
mai accelerat şi mai civilizat după numărul instituţiilor şi 
al oamenilor ce fac ca acțiunile individuale să se şteargă 
după primul plan. Structura indivizilor nu diferă decât 
după calitatea magazinelor unde îşi confecţionează toale- 
tele, îşi procură bijuteriile sau îşi omoară timpul. Capita- 
lele provinciale sunt faruri de lumină şi de civilizație 
pentru judeţele respective, după cum metropola este în- 
dreptar de viată pentru restul țării. 

Țăranii şi țărăncile copiază pe provinciali, după cum 
aceştia imită pe bucureşteni. Un sătean trăit mai multă 
vreme la oraş duce în satul său moda cărților de joc, a 
hainelor nemțeşti sau a pletelor malagambiste, la modă 
printre tineretul de astăzi. Transportă mediul frivol în 
care a trăit, croindu-şi viaţa, în superficială ce contami- 
nează pe alții. Sătencele creează la înapoierea în sate 
moda rujului, a cremelor de faţă sau a pantofilor cu to- 
curi înalte, stabilind în căsnicie regula avorturilor. În- 
treaga viaţă a satului este influenţată puternic de oraş. 
Exemplele bune ca şi cele rele contaminează. 

Oraşele de provincie sunt departe de a fi ce presupun 
sătenii, adică focare de cultură şi de civilizaţie. Populaţia 
lor este formată, în majoritate, de țărani orăşenizaţi ce, 
cu excepția portului, nu şi-au schimbat aproape deloc 
condițiile de viaţă. Trăiesc în case mai bune, mănâncă 
mai substanțial, cunosc binefacerea unui trotuar sau a 
unei străzi pavate, dar mahalalele au acelaşi praf de o 
palmă, ca şi cele mai îndepărtate sate. Mahalalele sunt 
pepiniera de infecție şi de pervertire. De cele mai multe 
ori, fiii sătenilor sunt găzduiți aici, în timpul studiilor se- 
cundare la care îi trimit părinţii. Copiii pornesc din sate, 
timizi, cu dorul de învățătură. Nu este vina lor dacă se 
întorc pervertiți şi superficiali. Afară de cazuri fericite, ei 
nu întâlnesc mediul de viaţă superioară ce le este nece- 
Sar. Sătenii nu împrumută decăt forma caselor pe care, 
de cele mai multe ori le copiază din mahalaua cu care au 
avut contact sau le caricaturizează. Găsesc modern să 
renunțe la stilul arhitectonic local şi să facă caricaturi 
cubiste, executate de meşteri trăiţi şi ei prim mahalalele 
oraşelor. Îşi vând produsele muncii ca să cumpere, afară 
de uneltele trebuincioase, „dirmele, stambă, americă” 
etc. Visează ca ei sau copiii lor să se mute la oraş, neîn- 
țelegând ce este viaţa. Unii muncesc 0 viață întreagă 
pentru a lăsa copiilor averi, ca să le înlesnească traiul. 
Foarte mulți, când au o spoială de cultură, părăsesc sa- 
tele, pentru a se aşeza în oraşe, îngroşând pătura prole- 
tariatului şi dezrădăcinându-se. 

Acestea sunt aspectele provinciei, schiţate fugitiv. Ca 
edilitate, oraşele lasă foarte mult de dorit. Rareori, în 
cele mai mari, există un plan de sistematizare. Foarte 
multe sunt lipsite de canalizare, apă, sau de instalaţii 
electrice cu curent alternativ. Pavarea străzilor există, de 
obicei, central. Străzile periferice nu au parte de aseme- 
nea binefaceri. Aici se aşază toți nevoiaşii, lucrătorii cu 
venituri modeste, parfumându-şi aerul zilelor de odihnă, 
cu mirosul gunoaielor ce se strâng şi se aruncă fără nici- 
un rost,. cu excepții fericite, instituţiile publice, sunt, de 
obicei, localuri improprii sau închiriate. În ele îşi târăsc 
viața funcţionarii, îngrămădiţi, în odăiţe strâmte, câte 3-4 
sau mai mulți. Tot cu aceleaşi excepții, aşezămintele co- 
merciale şi industriale sunt localuri improvizate, lipsite 
de conform şi de igienă, unde îşi irosesc viaţa lucrătorii 
şi ucenicii. Instituţiile publice sunt aşezate pretutindeni, 
fără nici un plan, unde au găsit localuri de închiriat sau 
au fost construite de gospodari locali grijulii. Rareori 
există băi publice, biblioteci populare sau aşezăminte de 
cultură şi educaţie populară. Sunt, în schimb, foarte mul- 
te cârciumi, unde, plictisiți de viaţă, cetățenii încearcă 

Să-i schimbe decorul prin aburii trandafirii ai alcoolului. 
Uneori există şi cluburi sportive, unde tinerii de bu- 
nă-credință şi foarte multe haimanale îşi consumă ener- 
gia, dezvoltându-şi armonic corpul sau pierzând vremea 
trândavi. 

Acesta este mediul pe care îşi au aţintiți ochii sătenii! 
De aici împrumută şi aici visează să-şi aşeze odată viaţa 
ei sau copiii lor. 

Oraşul reprezintă pentru ei o lume de vis, unde săten- 
cele vin atrase de miraj, cu pantofii în braţe, până în raza 
oraşului, pentru a-i încălța şi a se simţi mândre şi egale 
cu orăşencele. Când vin din depărtări, povestesc vreme 
îndelungată ce au văzut şi ce au observat. Nu este de mi- 
rare deci dacă satul îşi pierde din frumuseţea patriarha- 
lă, îmbrezăindu-se, treptat, cu mode orăşeneşti ce fac să 
se piardă, tradiţiile, portul, puritatea limbii şi mai ales 

virtutea ce nu a pierit încă de tot. Nu este nici un miracol 
pentru observatorul atent, că tensiunea dintre oraşe şi 
sate devine tot mai puternică, pe măsură ce populaţia 
respectivă este mai neînţelegătoare. 

Un sătean păcălit de un orăşean se răzbună pe toţi 
cei următori, fără nicio alegere. Orăşeanul are aceeaşi 
manieră, făcându-i „hoţi nesimţiţi” sau definindu-i prin 
populara expresie „ţărani puturoşi”. La rândul lor, ei 
răspund cu „ciocoi”, sau „boieri borâţi”. De aici, încor- 
dări sociale, curente politice, pasiuni şi patimi, ce răsco- 
lesc tot mai adânc în viaţa ce ar trebui să se scurgă 


liniştit, ordonat şi în pas cu progresul şi civilizaţia. 


NOTĂ 
Serviciul Judeţean Argeş al Arhivelor Naţionale, Co- 
lecţia de Documente Istorice, mapa XC, doc. 21, f. 1-10. 


Evreii din Piteşti în secolul al XIX-lea 
şi la începutul secolului al XX-lea 


Piteştiul, oraşul situat la confluența Argeşului cu Râul 
Doamnei, se află la întretăierea unor vechi drumuri co- 
merciale care asigurau legătura între câmpie, deal şi mun- 
te, între estul şi vestul Ţării Româneşti, între aceasta şi 
Transilvania (prin culoarul Rucăr-Bran şi defileul Oltu- 
lui), între Europa centrală şi Peninsula Balcanică. Această 
situare geografică, întregită de condiţii climatice şi de re- 
lief foarte favorabile vieții şi activității umane, a determi- 
nat aşezarea, în diverse epoci istorice, a numeroase 
grupuri etnice care au oferit un aspect cosmopolit oraşu- 
lui în epoca modernă. 

Evoluţia demografică a Piteştiului în secolul al 
XIX-lea reflectă tendinţele generale din societatea româ- 
nească a timpului: o creştere constantă a populației şi o 
diversitate etnică şi confesională. Astfel, populația oraşu- 
lui aproape s-a triplat într-un secol, ajungând de la circa 
5.000 de locuitori în deceniul trei al secolului al XIX-lea, 
la aproximativ 15.000 de locuitori în preajma Primului 
Război Mondial. 

a) Câteva consideraţii asupra izvoarelor 

După cum se ştie, până la Primul Război Mondial, 
comunitatea ebraică era cea mai numeroasă din Româ- 
nia!, bineînţeles, după cea românească. Vechimea acestei 
comunități pe teritoriul de astăzi al țării noastre, etapele 
emigrației evreieşti, cauzele acesteia nu reprezintă însă 
obiectul studiului de faţă”. Astăzi încercăm să surprindem 
evoluţia numerică a evreilor din Piteşti în epoca modernă, 
diferențierile interne, concepţiile referitoare la căsătorie, 
procreaţie, atitudinea faţă de şcoală, față de rolul femeii 
israelite în familie şi în societate, raporturile acestei co- 





! Procentul populaţiei ebraice fiind de circa 4% în Vechiul Regat, 
conform autorului Keith Hitchins, România (1866-1947), ediţia a 
III-a, Humanitas, Bucureşti, 2004, pag. 171. 

? Solomovici, Teşu, Istoria evreilor din România — 2000 de ani de 
existenţă, Vol. I, ed. Teşu, 2007. 

munități cu administraţia oraşului, în contextul gene- 
ral-istoric al epocii şi în cadrul legislativ autohton. 

Pe baza cercetării unor documente păstrate la filiala 
Argeş a Arhivelor Naţionale a reieşit faptul că evreii re- 
prezentau cea mai importantă comunitate etnică şi din Pi- 
teşti (după români, bineînţeles), constituind circa 14% din 
totalul populaţiei oraşului în anumite momente istorice, 
că se bucurau de drepturi, chiar dacă prin constituţia din 
1866 li se interzicea împământenirea, şi că aveau proprii- 
le legi şi proprii conducători, pe care atât administraţia 
oraşului, cât şi a țării le recunoşteau. 

În rândurile următoare vom prezenta realităţile istori- 
ce reieşite în urma studierii acestor documente. Astfel: 

1. Piteştiul, în epoca modernă, a fost una din localită- 
țile urbane, din afara Moldovei, în care populaţia evreias- 
că a depăşit, în anumite perioade, procentul de 10% din 
totalul populaţiei oraşului”. 

2. A doua realitate istorică reieşită este aceea că popu- 
laţia de religie mozaică din Piteşti era aproape uniform 
distribuită în toate cartierele oraşului, respectiv în toate 
„culorile”: roşie, galbenă, neagră, albastră. Aşadar, co- 
munitatea ebraică nu trăia izolată de restul populaţiei, ce- 
ea ce reflectă buna conviețuire a populaţiei majoritare cu 
minoritățile. 

3. Un alt aspect reliefat în studiul de faţă a fost auto- 
nomia administrativă şi religioasă de care s-a bucurat 
comunitatea ebraică din oraşul nostru. 

4. Din puţinele documente păstrate la filiala din Piteşti 
a Arhivelor Statului, relative la comunitatea ebraică, s-au 
putut face observaţii asupra diferenţierilor sociale exis- 
tente în interiorul acesteia, precum şi la divergenţele care 





* Keith Hitchins, Op. cit., p. 171, arăta că doar două oraşe din afara 
Moldovei aveau o populaţie în cadrul căreia populația israelită re- 
prezenta peste 10 %, anume Bucureştiul, cu 13%, şi Brăila, cu 
14%. 

existau uneori între membrii acestei comunități. De ase- 
menea, s-au putut creiona, în câteva tuşe, atitudinea evrei- 
lor din Piteşti față de şcoală, rolul femeii, atitudinea față 
de căsătorie şi procreaţie. 

5. Deşi a existat armonie între diversele comunităţi 
din Piteşti — cel puţin aşa reiese din studiile întreprinse 
până acum pentru epoca dată — totuşi, au existat şi câteva 
accente de sentimente antisemite, sporadice, în rândul câ- 
torva cetăţeni ai oraşului şi ignorate de autorități, generate 
mai curând de încălcarea unor reguli de bună conviețuire. 

6. Din punct de vedere al naţionalităţi, unii piteşteni 
de religie iudaică erau deja cetăţeni români, iar alţii erau 
supuşi ai unor state străine, vecine sau nu. 

7. Un alt aspect ce a putut fi surprins din analiza do- 
cumentelor l-a reprezentat organizarea şcolară şi culturală 
a comunităţii ebraice din Piteşti. 


b) Comunitatea ebraică din Piteşti în epoca mo- 
dernă. Consideraţii generale 


Deşi comunitatea ebraică din Piteşti în epoca modernă 
a fost numeroasă şi contribuţia acesteia la dezvoltarea 
oraşului a fost însemnată, din păcate istoria acesteia este 
necunoscută. Astăzi, în Piteşti există în centrul oraşului 
două impunătoare clădiri de la începutul secolului al 
XX-lea, Sinagoga şi Şcoala evreiască, clădiri care „vor- 
besc” despre forţa economică şi cultura acestei comuni- 
tăţi, parte integrantă a istoriei şi civilizației locale. De 
asemenea, la ieşirea din Piteşti spre Craiova se află situat 
un cimitir evreiesc în cadrul căruia, se pare, cea mai ve- 
che piatră funerară datează din 1806. 

Încercarea de reconstituire a istoriei acestui grup etnic 
şi religios am realizat-o pe baza documentelor păstrate la 
Arhivele locale din Piteşti şi a lucrărilor în care asemenea 
menţiuni apar sporadic şi tangenţial la tema tratată. 

Primele menţiuni scrise din epoca modernă despre 
evreii din Piteşti în documentele păstrate fie în fondurile 
Primăriei Piteşti, fie în cele ale Ocârmuirii (prefecturii) 
Argeş, datează din 1834”. Istoricul Teodor Mavrodin, în 
lucrarea „Episcopia Argeşului”5, cercetând arhivele Epis- 
copiei Argeşului, prezintă însă o informație semnificativă 
referitoare la vechimea evreilor din oraşul Piteşti. În ca- 
drul corespondenţei dintre mitropolitul Țării Româneşti 
din 1853 cu episcopul Argeşului, mitropolitul afirmă, po- 
trivit sursei amintite, că, analizând arhiva Mitropoliei, a 
găsit cereri din anul 1833 prin care evreii din mahalaua 
Sf. Vineri din Piteşti cereau voie pentru a construi un lă- 
caş de cult. Această cerere denotă prezenţa unei comuni- 
tăți ebraice destul de numeroase în Piteşti, capabilă să-şi 
întreţină un lăcaş de cult încă de la începuturile epocii re- 
gulamentare. 

Din 1834 se păstrează un ordin al Departamentului 
Pricinilor Dinlăuntru referitor la modul de trecere prin 
ţară a evreilor lipsiţi de mijloacele de trai. Nu se specifică 
însă nimic despre locurile de unde proveneau aceşti evrei 





+ DGAS, filiala Argeş, fond Ocârmuirea (Prefectura) Argeş, ds. 
14/1834. 

* Mavrodin Teodor, Episcopia Argeşului 1793-1949, Piteşti, 2005. 
p. 223. 

şi încotro se îndreptau şi, mai ales, despre cauzele pentru 
care peregrinau. 

Tot din 1834 se păstrează la Filiala Argeş a Arhivelor 
Statului rapoartele cercetării unor negustori evrei care au 
trecut prin Piteşti spre a merge la Câmpulung, la Bâlciul 
de Sf. Ilie. Indirect, aflăm astfel că una dintre îndeletnici- 
rile evreilor care tranzitau Piteştiul era negustoria ambu- 
lantă€. 

În 1836 s-a întreprins o recenzare a evreilor la nivelul 
judeţului Argeş, despre care însă nu am găsit, deocamda- 
tă, date. 

Referitor la menţiunile despre populaţia ebraică, eloc- 
vent este recensământul din 1859, conform căruia, în pe- 
rioada respectivă, erau în Piteşti 1.400 de case şi circa 
7.000 de locuitori. Oraşul avea zece biserici ortodoxe, o 
biserică armenească, o sinagogă şi şase şcoli: una norma- 
lă, în limba română (pentru învăţători), două particulare, 
una în limba germană, una în limba elenă şi un pension 
de fete, în care se preda în franceză şi germană”. Prezenţa 
sinagogii atestă existența unei importante comunități 
ebraice în Piteşti. 

Un eveniment istoric fericit care a relevat situaţia de- 
mografică a Piteştiului în a doua jumătate a secolului al 
XIX-lea a fost decizia lui Alexandru loan Cuza de a pro- 
mulga în 1865 un nou Cod civil“ prin care primarii fiecă- 
rei comune, urbane sau rurale, erau obligați să ţină listele 
civile, care treceau astfel din jurisdicţia bisericilor în cea 
a primăriilor”. 

Din punct de vedere confesional, situația demografică 
a Piteştiului în 1865 era următoarea!: 



































Confesiunea Născuţi | Morți | Sporul natural 
ortodoxă 246 180 +66 
catolică 5 5 0 
reformată 8 9 —l 
israelită 17 5 +12 
armeană-gregoriană 4 l +3 
romano-catolică 5 3 +2 
Total 285 201 84 

















Cea mai numeroasă comunitate din oraş era formată, 
potrivit acestei statistici, de ortodocşi, o populaţie relativ 
tânără, concluzionând după sporul natural foarte ridicat, 
de +66. Populaţia reformată din Piteşti este singura care 
înregistrează un spor negativ, ceea ce conduce la conclu- 
zia că membrii acestei comunități erau persoane în vârstă. 
Statistic, cel mai numeros grup, după cel al ortodocşilor, 
se situează cel al israeliților, cu un spor natural ridicat, 
ceea ce denotă o populaţie tânără. 

Pentru populația israelită din Piteşti, în 1865 s-au în- 
registrat 17 naşteri (şapte băieţi şi zece fetiţe, din care trei 
perechi de gemeni); şase căsătorii şi cinci decese, din care 





* DGAS, filiala Argeş, fond Ocârmuirea (Prefectura) Argeș, ds. 71 
şi 73/1834. 

u Petre, Popa, Dicu, Paul, Voinescu, Silvestru, storia Municipiului 
Piteşti, Edit. Academiei, Bucureşti, 1988, p. 121-124, 134-156. 

* Codul civil intra în funcţiune la 1 iulie 1865. 

” DGAS, filiala Argeş, fond Primăria Piteşti, ds. 15/1865, f. 2. 

19 Ibidem, £. 74, 80, 120, 157, 158, 159. 

trei copii sub un an. Se observă că această populaţie era 
tânără, având cea mai scăzută mortalitate şi un spor natu- 
ral mare: +12. 

Pentru 1871!!, serviciul statistic al Piteştiului înregis- 
trează 343 de născuţi şi 328 de morţi, deci un spor natural 
pentru oraş de +15. Se observă o descreştere a sporului 
natural al Piteştiului față de perioada anterioară. Pe con- 
fesiuni, acest spor este următorul: 

pace, 19 avocaţi, 15 profesori, 4 ingineri, 2 arhitecţi, 2 
veterinari, 2 case de schimb: Șeinfeld Blank et comp. şi 
Societatea de economie Argeş. Se observă că evreii din 
Piteşti sunt implicați în operațiunile bancare, casa de 
schimb „„Șeinfeld Blank et comp.” aparţinând probabil 
acestei comunități. 

În 1882, conform unei statistici descoperite în docu- 
mentele Primăriei Piteşti'*, populaţia oraşului era de 
11.058 de locuitori, dintre care 5.521 de bărbaţi şi 5.537 













































































Nr. : de femei. Statistica este foarte detaliată, cuprinzând: îm- 
Confesiunea Sporul natural i se : A ARE 
crt. părțirea populaţiei pe sexe şi etate, pe naţionalităţi şi pro- 
] oriodosă +4 tecțiuni, pe religii, pe profesii, pe culori (cartiere) etc. 
2 catolică 0 
— Cu- refor- 
3 protestantă —10 loarea | 91t0- | mo- | grego- lute- ciufi maho- | cato- 
4 armeană +] docşi | zaici | rieni | rani * |medani| lici 
5 mozaică +20 Roşie | 1.539 | 387 31 8 16 4 105 
pe aia 3 za AL „]2.815| 441 47 12 21 3 133 
Descreşterea este foarte vizibilă la nivelul populaţiei bastră 
ortodoxe, care, de la +66 spor natural în 1865 a ajuns la Gal- 2218 | 337 1] 15 32 Ț 175 
+4! benă 
Repartizate pe confesiuni, creşterile de populaţie pen- Nea 2.255 | 336 12 4 18 1 6l 
d gră 
tru anul 1871 erau, conform datelor păstrate: TO- 
3 TAL 8.827 | 1.501 | 101 39 87 15 474 
i Confesiunea Sporul natural 
crt, ă Conform aceleiaşi statistici din 1882, cei 11.058 de 
l ortodoxă . =I2 locuitori ai Piteştiului aparțineau următoarelor naţionali- 
2 Dro testata — tăți: români, israeliți, armeni, bulgari, polonezi, unguri, 
3 mozaică +16 austrieci, greci, leşi, germani, francezi, sârbi, italieni, 


Pentru anul 187212, în Piteşti se înregistrau 306 naşteri 
„vii” şi 330 de decese, deci un spor negativ al populaţiei 
(de minus 24). Astfel, sporul natural al piteştenilor va fi 
într-un declin accelerat. Cauzele care au generat o astfel 
de stare de lucruri nu pot fi încă precizate. Studiul mai 
amănunțit asupra împrejurărilor de viaţă ale piteştenilor 
din acea perioadă va oferi răspunsuri asupra acestei pro- 
bleme, acum doar semnalate. 

În 1880, autorităţile comunale au trimis o serie de da- 
te statistice despre Piteşti pentru a fi publicate în Anuarul 
General al României. Aceste date, păstrate în documente- 
le Primăriei Piteşti, sunt deosebit de interesante din punct 
de vedere demografic şi sociologic. Astfel, în 1880, în 
Piteşti, autoritățile erau reprezentate de un primar şi un 
ajutor de primar. Venitul era de 264.786 de lei, iar cheltu- 
ielile se ridicau la suma de 264.000 de lei, deci o balanţă 
pozitivă. Case erau în număr de 1.500, iar biserici, în nu- 
măr de 15, fără a se specifica căror religii aparțineau. Ast- 
fel, locuitorii erau: 9.800 români; 780 austro-ungari şi 
germani; 18 francezi; 20 italieni; 120 bulgari; 10 turci, 47 
greci; evrei erau 900, deci un total al populaţiei de 11. 
69515 de locuitori. 

După ocupații, situaţia era următoarea: 43 de proprie- 
tari principali; 14 neguțători principali'”, 1 judecător de 





'! Ibidem, ds. 11/1871. 

"2 [bidem, ds.16/1872, f. 16. 

A DGAS, filiala Argeş, fondul Primăria Piteşti, ds. 16/1881, f.5. 

+ Ibidem, f. 44. După nume, cu unele excepții, toţi sunt români, 
unul fiind armean — Tache N. Nazar (exemplu: Purcăreanu, Nico- 

otomani, prusaci, boemi (cehi)'€. 

În 1882, evreii reprezentau circa 14% din totalul celor 
11.058 de locuitori ai Piteştiului!”. Se observă o creştere a 
numărului populaţiei evreieşti (mozaice) de la 900 la 
1.501, şi o scădere, în ansamblu, a populaţiei oraşului cu 
637 de locuitori. Numărul caselor a rămas acelaşi ca în 
1880: 1500, fiind împărțite pe cinci categorii. 

Datele nu sunt absolute, în documentele epocii 
înregistrându-se multe apeluri ale serviciului de statistică 
pentru exactitatea culegerii informaţiilor. 

Astfel, se relevă că populaţia mozaică era de aproxi- 
mativ patru ori mai numeroasă decât comunitatea catolică 
şi de cincisprezece ori decât cea gregoriană (armeană). 
De asemenea, se relevă repartiția relativ egală a populaţi- 
ei evreieşti în toate cele patru culori ale comunei urbane 
Piteşti (cea mai populată culoare fiind cea a/bastră — 441 
de locuitori mozaici, iar cea mai puțin populată fiind „cu- 
loarea” neagră, deşi, paradoxal, în acest cartier se afla si- 
nagoga). De altfel, culoarea albastră este cea mai 
populată şi cu piteşteni ce aparţin cultului ortodox. 


(continuarea în numărul următor) 





lau, David — poate evreu, Răducanu, Theodoru, Stătescu, Boeresu, 
Ionescu, Constantinesu, Vasiliu, Thomescu etc.). 

15 DGAS, filiala Argeş, fondul Primăria Piteşti, ds. 9/1882-1883, f. 
35. 

'6 Ibidem. 

7 Astăzi, situația demografică a Piteştiului s-a schimbat mult. Con- 
form recensământului din martie 2002, din cei 168.500 de piteşteni, 
doar 16 s-au declarat de religie mozaică. 

Orașul Pitești, nod important de drumuri 


Drumurile sunt importante căi de comunicaţii terestre 
ce leagă localităţi sau zone geografice. În limba română, 
despre etimologia cuvântului părerile sunt împărțite. Se 
consideră că acesta vine din grecescul dromos, direct (cf. 
sicilianul drom, calabrezul dromu, evident cu trimitere la 
perioada bizantină) sau prin intermediul slavului drumu 
(cf. bulgarul, sârbul, croatul drum, albanezul dhrom). 
Filiera slavă era în trecut general admisă şi posibilă, fără 
a fi necesară (cuvântul nu este astăzi folosit la slavi dar 
este folosit la aromâni alături de cale). Vocalismul din 
română s-ar putea explica prin forma ionică droumos. 
Oricum, consider că este mai probabilă proveniența sa 
direct din limba greacă. Definirea unei legături terestre 
importante se mai exprimă prin cuvintele: cale (latinescul 
callis), cărare (latinescul carrare). 

Drumurile aveau ca scop, în vechime, asigurarea legă- 
turii în aproape toate condiţiile de vreme pentru a putea 
facilita activităţile economice dar şi pe cele de adminis- 
trare a teritoriului. Pe teritoriul României au existat dru- 
muri din perioada romană şi au fost construite şi 
întreținute de armata imperială pentru deplasările de trupe 
şi pentru transportarea bunurilor exploatate către Roma. 
Categoric, aceasta nu era o sarcină dintre cele mai uşoare. 
Întreținerea drumurilor era o îndeletnicire grea şi care ne- 
cesita multă muncă fiind făcută cu ajutorul militarilor şi 
al meşterilor specializați, după ştiinţa romană. 

Trebuie amintit că municipiul Pitești de azi se află si- 
tuat pe Limesul Transalutanus construit de Imperiul Ro- 
man pentru apărarea frontierei sale de est. Traseul 
limesului pe teritoriul oraşului începe din zona cartierului 
Craiovei, Târgul din Vale, de-a lungul râului Argeş pe 
care-l traversa, până în zona Purcăreni unde era un castru. 
Această menționare este importantă pentru că de-a lungul 
limesului era construit un drum de legătură între castrele 
de apărare care se aflau la anumite distanţe dar şi pentru 
deplasarea rapidă a trupelor în diferite zone şi transportul 
de bunuri şi mărfuri. 

Mai târziu, construcția şi întreținerea drumurilor va 
cădea în sarcina autorităţii locale, conform dispoziţiei da- 
te de domnitor ca autoritate supremă. Autoritatea locală 
era reprezentată de pârcălab, boier sau de clericii mânăsti- 
rilor, iar aceştia foloseau pentru reparaţii şi întreținere 
forța de muncă locală. Starea drumurilor din Țara Româ- 
nească nu era întotdeauna una bună. Anotimpul şi condi- 
țiile meteorologice contau foarte mult pentru starea 
acestora. Ploile puteau face drumurile impracticabile, pu- 
teau rupe podurile şi podeţele, puteau îngreuna traversa- 
rea vadurilor pentru perioade mai lungi de timp, iar în 
sezoanele de iarnă, mai ales atunci când ningea și era vis- 
col, circulaţia se întrerupea complet până în primăvară. 
De altfel, văile apelor au fost timp îndelungat cele mai 
bune legături de comunicaţie putând servi şi ca direcţie de 
orientare sigură dacă nu se folosea o călăuză. De regulă, 
transporturile se făceau în convoaie de căruţe cu cărăuşi 

experimentați pentru a face față problemelor cauzate de 
reparaţii, pază, asigurarea hranei. 

Categorisirea drumurilor era făcută în drumuri locale 
(drumul viilor, drumul câmpurilor etc.) şi drumul mare 
care făcea legătura între localitățile mari sau capitală 
(aceasta putea fi itinerantă adică unde se afla domnitorul 
împreună cu curtea sa, acolo se afla și capitala) sau între 
țări. 

Pe drumurile din Țara Românească, se desfăşura un 
trafic rutier de tranzit de mărfuri în dublu sens, dinspre 
Imperiul Otoman către Imperiul Habsburgic, Polonia dar 
şi export de mărfuri locale către statele menționate şi că- 
tre statele italiene (aici ajungeau principalele drumuri 
comerciale săseşti dinspre Braşov prin Câmpulung, Sibiu 
prin Câineni — Curtea de Argeș, cel al Raguzei prin Vidin 
— Craiova — Slatina către Câmpulung — Braşov sau Târ- 
govişte). 

Miărfurile locale destinate schimbului erau: grâne, 
fructe, vinuri, carne, piei, brânzeturi, unt, lână, blănuri, 
seu, sare, ceramică, miere, ceară. Relatarea secretarului 
particular al domnitorului Constantin Brâncoveanu 
(1688-1714), italianul Anton Maria del Chiaro stă mărtu- 
rie potrivit căreia Veneţia se aproviziona cu ceară şi carne 
din Valahia, iar „bucătăria sultanului” primea din belşug 
unt şi miere tot din Valahia? 

Orașul Pitești, atestat documentar din 20 mai 1388 
printr-un act de danie al domnitorului Mircea cel Bătrân, 
se află la intersecţia unor vechi drumuri comerciale fiind 
şi spațiu de schimb comercial (târg). 

Mai târziu, aşa cum este atestat din documente, orașul 
a avut rol şi de reședință domnească temporară mulți din- 
tre domnitori având aici moşii, case şi curți domneşti. Ca 
urmare, oraşul a cunoscut o dezvoltare economică, deşi 
fluctuantă, uşor ascendentă. 

Către Pitești veneau drumurile dinspre Câmpulung, 
Curtea de Argeș, Râmnicu Vâlcea, Slatina, Craiova, 
Giurgiu, Turnu Măgurele, Găeşti, Târgovişte, Bucureşti. 
Axa rutieră internă principală era reprezentată de drumul 
dinspre Bascov spre Prundu în care se conectau toate ce- 
lelalte drumuri. Chiar şi astăzi, o parte din denumirile 
străzilor principale sunt cele ale destinaţiilor drumurilor 
(Calea Craiovei, Calea Bascovului, Calea Câmpulungu- 
lui, Calea Bucureşti, Calea Drăgășani). 

Toponimia reține încă denumirea unor drumuri co- 
merciale de pământ ce se formau de la sud de Pitești cum 
ar fi drumul Giurgiului pe care se transportau mai ales 
peştele şi cerealele către și dinspre Giurgiu până la darea 
în folosință a căilor ferate”: Un alt drum era o ramură a 
drumului sării, care pleca de la Ocnele Mari şi care din 
Piteşti urma aproape aceeaşi cale către Giurgiu“ Producă- 
torii de la munte mergeau la vale cu oale, fructe, ţesături, 
ţuică pe drumurile numite ale gușaților, bătiei. Produsele 
petroliere se aduceau pe drumul găzarilor iar ciobanii 
avea un drum al oilor. 

În secolul XIX, în timpul statului modern, datorită 
proiectelor de construcţie a căilor ferate, orașul Piteşti 
cunoaşte o nouă dezvoltare. Astfel, în septembrie 1866 
Parlamentul României a aprobat construcția unei linii de 
915 km, de la Vârciorova în sud până la Roman în nord, 
trecând prin Pitești, Bucureşti, Buzău, Brăila, Galaţi şi 
Tecuci. Costul construcţiei era la acel timp de 270.000 de 
franci de aur pe kilometru iar construcţia a fost încredin- 
ţată consorțiului german Strousberg. Linia a fost deschisă 
în mai multe faze — prima parte, Piteşti — Bucureşti — Galaţi 
— Roman, a fost deschisă la 13 septembrie 1872, iar par- 
tea Vârciorova — Piteşti pe 9 mai 1878. Această linie a fă- 
cut legătura între extremităţile regatului, fiind o legătură 
importantă pentru călători şi marfă între oraşe importante 
ale Ţării Românești şi ale Moldovei iar mai târziu prin co- 
nectarea cu Transilvania a făcut legătura cu Europa. 

În anii 1895 şi 1898 se construiește linia ferată Piteşti — 
Curtea de Argeş, sub conducerea eminentului inginer ro- 
mân Elie Radu (1853-1931). În secolul XX, se moderni- 
zează multe din drumurile rutiere existente către Pitești şi 
în oraş (în contextul dezvoltării rețelei de comunicaţii ruti- 
ere naționale, se proiectează podurile de beton armat peste 
râurile Argeş şi Doamnei şi se construiesc de către ingine- 
rul piteştean Dimitrie Gheorghe Dima) prin pietruire, adă- 
ugare de îmbrăcăminte asfaltică, construcție de poduri şi se 
construiește un drum nou, autostrada Pitești — Bucureşti, 

parte a coridorului rutier de autostrăzi european. Între anii 
1979 şi 1989 se construieşte calea ferată Vâlcele — Râmni- 
cu Vâlcea, după un proiect din perioada celui de-al Doilea 
Război Mondial, în lungime de 39 km, care trebuia să scur- 
teze legătura feroviară dintre Piteşti şi Râmnicu Vâlcea cu 
107 km faţă de traseul prin Piatra Olt. Proiectul nu a fost 
dus la bun sfârşit, încă, din mai multe motive. 

În concluzie, municipiul Piteşti de azi, este un nod ru- 
tier şi feroviar mai important ca niciodată. Continuarea 
derulării proiectelor de construcții ale drumurilor, în spe- 
cial tronsonul de autostradă Pitești — Câineni — Sibiu dar 
şi finalizarea căii ferate Vâlcele — Râmnicu Vâlcea 
într-un orizont de timp previzibil, ar oferi mai multe 
avantaje economice ce ar duce la dezvoltarea pe mai de- 
parte a orașului. Existenţa celor două sisteme de trans- 
port, rutier şi pe cale ferată nu înseamnă o suprapunere a 
funcţiilor lor ci o completare a acestora cu rezultate pozi- 
tive şi avantajoase în viitor pentru Piteşti şi piteşteni. 


NOTE 

! http://dexonline.ro/definitie/drum 

? http://granturi.ubbcluj.ro/autodidact/ro/files/ 

* Ion Cruceană, „Drumuri comerciale de pământ şi toponi- 
mele lor în zona de sud a judeţului Argeş”, Studii și comunicări 
— Muzeul Piteşti, Piteşti, 1972, p. 310. 

* Ibidem, p. 3Ll. 


Garda civică din Piteşti în a doua jumătate 
a secolului al XIX-lea 


În oraşul Piteşti, Garda Civică a fost înființată la 
18/30 martie 1866, prin Legea pentru înființarea Gărzii 
orăşeneşti. În cadrul acesteia erau recrutaţi cetăţenii cu 
vârsta cuprinsă între 20 şi 40 de ani, care nu erau înrolați 
în armata permanentă sau în trupele de dorobanţi şi aveau 
un venit între 200 şi 2.000 lei. Misiunea gărzii era de a 
efectua serviciul de pază în oraş pentru asigurarea securi- 
tăţii locuitorilor, de a apăra proprietăţile şi de a menţine 
ordinea şi liniştea publică. Garda avea o organizare de tip 
militar pe legiuni, batalioane şi companii, iar în caz de 
război avea rolul de a apăra localitatea. Membrii gărzii 
depuneau şi semnau un jurământ de credinţă față de dom- 
nitor, Constituţie şi legile ţării. 

În urma cercetărilor efectuate la Direcţia Judeţeană a 
Arhivelor Naţionale Argeş avem posibilitatea să prezen- 
tăm câteva aspecte din istoria gărzii civice. Sediul său era 
într-un local închiriat, iar costul chiriei pe anul 1867 era 
de 1,280 lei. În bugetul pe anul 1868, cheltuielile cu gar- 
da civică se ridicau la 24,779 lei şi 50 de bani. Suma de 
bani s-a folosit pentru plata soldei personalului, chiria lo- 
calului, încălzitul sediului, curăţenie, iluminat, mobilier, 
confecționarea unui dulap pentru arhivă la canțelarie, 
pentru înființare unei putini de apă de tinichea de băut 
apă şi două sfeşnice la camera postului şi a casei de 
arest, pentru reformarea sigiliului cancelariei comanda- 

mentului gardei, a consiliului de recesimente şi a consili- 
ului de disciplină cu a procurorelui, reparațiunea arme- 
lor, pentru cumpărarea a 20 oca prafu (pulbere) pentru 
eseciciu gradaţilor şi salvele ce urmează a se efectua la 
zilele naţionale, pentru cumpărarea a 450 pacuri cartuşe 
pentru darea la semn, pentru cumpărarea a 2.700 capse, 
pentru înființarea unei table de dare la semn, pentru for- 
marea Drapelului Batalionului şi fanioanelor de compa- 
nie, cumpărarea a două tobe şi două cornete, 
îmbrăcămintea a doi cornişti şi a doi toboşari”. 

În luna iulie 1869 este expediată de către Primăria Pi- 
teşti o adresă către comandantul gărzii în care se menţio- 
na: Conform decisiunii luată de Consiliu prin procesul 
verbal al şedinţei de la 7 iulie, vă rog Domnule Coman- 
dante bine voiți am comunica ştiinţa lămurită de timpul 
pe cât aveți închiriat localul guardei, dacă este cu con- 
tract şi când espiră termenul închirierii, precum şi de 
timpul pentru cât ați plătit chiria. Primiţi Domnule Co- 
mandante încredințarea stimei mele. Urmează semnătura 
primarului”. 

Funcţiile de comandă în cadrul gărzii erau obținute 
prin alegeri, astfel că în anul 1870, conform ordinului nr. 
999 şi după publicațiunile făcute de noi este menţionat 
într-un alt document: „Șeful gardei oraşului Piteşti, 
convocându-se D-nii gardişti ai Companiei I din Coloa- 

rea Neagră (cartier al oraşului) pentru alegerea a doi 
sublocotinenţi, un sergent major, cinci sergenți şi şapte 
caporali. Gardiştii din Compania l-a întrunindu-se la 
apelul comunal unde sub preşedinţia subscrisului Șeful 
Batalionului, asistați de doi secretari ce am ales dintre 
alegători conform art. 21, după ce mai întâi am citit în 
rândul alegătorilor titlul al 5-lea din legea gardei şi după 
ce am arătat şi calitatea gradelor ce se aleg, apoi 
făcându-se un apel nominal al gardiştilor aflaţi pe lista 
acestei companii şi la care apel au răspuns 34 alegători 
prin îndeplinirea tuturor formelor prevăzute la articolele 
23, 24, 25, 26, 27, 28, 29 şi 30 din legea gardei s-au pro- 
cedat la alegere”. Pentru anul respectiv avem numele câ- 
torva cetăţeni care au activat în cadrul gărzii şi anume: 
căpitan Nae Bogdan, locotenent Gh. Teodoru, sublocote- 
nenţii: M. Albescu, I. Opriţescu, B. Martinescu, Tache 
Constantinescu, sergenții: G. Șerbănescu, Gh. Ionescu, N. 
Vasiliu, caporalii: Marin Chiprucă, Gh. Sănătescu, G. lo- 
nescu, Dinu Marinescu, G. Tănăsescu, notabilii: Dimitriu 
Constantin, Ştefan Dimitriu, Ghiţă Florescu, guarzii: N. 
Marcu, Ştefan Nicolae?. 

În alte documente observăm care erau cheltuielile cu 
indemnizaţiile personalului din serviciul administraţiei 
gardei mai precis comandantul batalionului primea lunar 
suma de 218 lei şi 88 bani din care se scădeau economiile 
rezultate după statu. Celelalte grade primeau sume mai 
mici, în conformitate cu ierarhia din cadrul unităţii, de la 
120 lei, până la 10 lei şi 10 bani. 

La începutul anului 1878 sunt aplicate o serie de mă- 
suri privind funcționarea acestei instituţii. În ceea ce pri- 
veşte organizarea, erau înființate comisii privind exa- 
minarea celor care făceau parte din garda civică. Ofițerii, 
sergenții şi caporalii urmau a fi testaţi în scris şi oral asu- 
pra următoarelor materii dupe aprecierea gradului său: 

1. Şcoala de soldat; 

2. Şcoala de companie; 


Școala de Batalion şi brigadă; 

Legea gurdei orăşeneşti cu modificările sale; 
Regulamentul gardei civice din 1877; 
Regulamentul de administraţie ale Corpurilor; 
Serviciul interior al trupelor de infanterie; 
Serviciul de Garnizoană; 

9. Tragerea la ţintă, 

10. Legislația Militară”. 

Notele se acordau de la 0 la 107. 

Tot la începutul aceluiaşi an, are loc o reorganizare a 
gărzii la nivel naţional, astfel că, potrivit ordinului de zi 
nr. 40, în urma sciințelor (informaţiilor) primite pentru 
recensământ şi spre a putea ca Legiunile, Batalioanele şi 
Companiile să posede denumire după cum este uzitat în 
toate ţările unde se află înființate guarde civice şi chiar 
în armată, unde sunt numerotate Regimentele şi Bata- 
lioanele. Astfel se ordona ca legiunile, batalioanele şi 
companiile să aibă denumiri noi. Potrivit regulamentului, 
formațiunea din Piteşti se numea Batalionul Vf. 

Pe întreaga perioadă a funcţionării sale, garda civică a 
avut un rol important în menţinerea ordinii în oraş, iar 
calitatea de membru în cadrul acestei instituţii conferea 
un prestigiu deosebit în rândul cetăţenilor. 


PANA R 


NOTE 

! Direcţia Judeţeană a Arhivelor Naţionale Argeş, fond Gar- 
da Civică, dos. 2/1868, f. 2-10. 

2 Ibidem. 

3 Ibidem, dos. 1/1869, £. 5. 

+ Ibidem, dos. 35/1870, £. 10-15. 

5 Ibidem. 

€ Ibidem, dos. 7/1870, £. 6. 

7 Ibidem, dos. 2/1878, £. 7-8. 

3 Ibidem, £. 10-11. 


Câteva aspecte din istoria Şcolii Naţionale din Piteşti 
(astăzi Şcoala Gimnazială „Nicolae Simonide”) 


Înfiinţarea şcolii. Evoluţia societăţii româneşti în a 
doua jumătate a secolul al XVIII-lea, s-a caracterizat din 
punct de vedere economic, prin extinderea producției 
meşteşugăreşti, ponderea mai însemnată a celei manufac- 
turiere, dar şi creşterea volumului comerțului intern şi ex- 
tern. Pe cale de consecinţă, a început a se simţi nevoia 
pregătirii cadrelor necesare desfăşurări diferitelor dome- 
nii de activitate. 

Această cerință era resimţită şi în oraşul Piteşti. Izvoa- 
rele istorice amintesc existența aici a două şcoli: una pe 
lângă Biserica Sf. Gheorghe, construită înainte de 1753, 
iar cealaltă pe lângă Schitul Buliga, ridicată în anul 1745 
de negustorul de fructe Martin Buliga!. Aceste şcoli şi cu 
siguranţă şi altele din Piteştiul secolului al XVIII-lea şi 
începutul celui următor aveau caracter privat. 

Adoptarea Regulamentului organic în Ţara Româ- 
nească şi punerea lui în aplicare începând cu 1 iulie 1831, 
a adus o intensificare a acţiunilor şi preocupărilor privind 
organizarea în reşedințele de judeţ a unor şcoli naționale 
cu predare în limba română. Astfel, Regulamentul orga- 
nic prevedea în mod expres că: „,...în toate oraşele de ca- 
pitală a judeţelor să se afle câte o şcoală de metodul 
lancasterian, având fiecare cîte două clasuri: unul pentru 
deprinderea la citire şi la scriere, iar altul pentru învățătu- 
rile elementare de catechism, de aritmetică, de geografie 
şi de gramatică”. 

Pentru a pune în practică şi a coordona efortul în sen- 
sul prevederilor Regulamentului organic, Adunarea Ob- 
ştească a Ţării Româneşti a constituit Eforia Şcoalelor. 
Aceasta a elaborat un Regulament al Şcoalelor, ocârmui- 

torii judeţelor primind poruncă să identifice casele în care 
să funcţioneze viitoarele şcoli naționale. 

Oraşul Piteşti, reşedinţa judeţului Argeş, va fi şi el 
implicat în eforturile autorităților şi a comunităţii pentru 
înființarea unei şcoli naţionale. În acest sens trebuia găsit 
localul şi apoi autorităţile urmau a fi informate de materi- 
alele necesare modelului lancasterian: bănci, semicercuri 
şi cercevele, toate trebuind lucrate după venirea profeso- 
rului şcolii. Chiar mobilierul trebuia aşezat în conformita- 
te cu metodul lancasterian. 

La 23 noiembrie 1831, Eforia Şcoalelor se adresează 
Sfatului oraşului Piteşti, cerând lămuriri cu privire la 
identificarea terenului sau localului în care va funcţiona 
Şcoala Naţională, ,„...fiindcă Eforia nu are nicio ştiinţă de 
s-au găsit o asemenea casă sau nu şi vede cu sufletească 
neastâmpărare că tinerimea îşi pierde vremea şi dascălii 
sunt a sosi şi într-acel oraş'5. Era arătată sfatului impor- 
tanța misiunii sale, deoarece este însărcinat „,...cu toate 
enteresurile oraşului şi că îngrijirea şi chibzuirea pentru 
şcoala publică să cuvine dă drept, o datorie sfântă şi netă- 
găduită, privind mai mult spre folosul în parte al orăşeni- 
lor care îşi văd copiii învăţaţi şi deştepţi prin învățătură, 
ce este cea dintâi podoabă a omului simţitor”. 

Magistratul şi orăşenii trebuiau să găsească un spaţiu 
format din „,..0 casă sau vre-un metoh mănăstiresc, cu do- 
uă săli măricele pentru învăţătura copiilor, încă două-trei 
odăi mai mici pentru trebuința dascălilor şi cu o odaie 
pentru parter”. Urmare a acestor demersuri, în bugetul 
şcolilor pe anul 1832 s-a trecut suma necesară şi pentru 
Şcoala Naţioanlă din Piteşti. Astfel „magistratul oraşului 
a închiriat, de la 23 aprilie 1832, casele maioresei Anichii 
Enghel de sub îngrijirea Postelnicului Anton Emanoil. 
Până la această dată — deşi trebuia — nu s-a putut deschide 
şcoala, negăsindu-se locul potrivit”. Probabil, şcoala a 
funcționat tot în casele maioresei Anica Enghel, fie într-o 
casă închiriată. 

Toate condiţiile fiind îndeplinite — local adecvat, mobili- 
erul în parametrii ceruţi —, urma ca Eforia Şcoalelor să trimi- 
tă un profesor pe postul vacant de la Şcoala Naţională din 
Piteşti. Eforia Şcoalelor ceruse încă din 1831 profesorilor 
şcolii naţionale din Bucureşti, să recomande dintre şcolarii 
cei mai buni, institutori pentru judeţele unde se hotărâse a se 
înființa şcoli primare. „Profesorii Şcoalei Naţionale, la 14 
octombrie 1831, au recomandat Eforiei Şcoalelor mai mulți 
tineri care erau bine pregătiți şi meritau a fi numiţi institutori 
la şcolile județene. Între ei figura şi Nicolae Simonide, pen- 
tru Şcoala Naţională din Piteşti”. 

În acest sens, Eforia Şcoalelor, la 15 ianuarie 1833, 
înştiința Magistratul Oraşului Piteşti că urma a trimite 
profesor la Piteşti: „Pe temeiul raporturilor ce a primit 
Eforia, atât de la acel Magistrat, cât şi de la dumnealor 
ocârmuitorul (judeţului), şcoala s-a găsit mobile după în- 
semnarea ce s-a trimis sunt demult gata, se orânduieşte 
profesori pentru şcoala începătoare din acel oraş dl 
Nicoale Simonide şi ...să binevoiască a grăbi cu mobilele 
să se aşeze după povaţa ce va da şi învățăturile să înceapă 
fără întârziere'*. 

„La 10 februarie 1833, Nicolae Simonide face cunos- 
cut Eforiei Şcoalelor că, la 5 februarie, a început şcoala în 

prezenţa autorităţilor şi oamenilor de seamă din oraş, cu 
un număr de 50 şcolari”. Frumoasa „țirimonie”, care a 
însemnat începutul şcolii naționale din Piteşti s-a desfăşu- 
rat „faţă cu ocârmuitorii judeţului şi în faţa aristocrației 
urbane, a sfatului, dar şi părţi din negustori şi preoţi”!”. 

Odată deschisă, au alergat la şcoala lui Simonide o 
mulţime de băieți şi fete dornici de învățătură în frumoasa 
limbă românească şi recrutați din toate straturile sociale, 
figurând între ei şi mulți feciori de boieri, retraşi din şco- 
lile greceşti!!. 

Măiestria pedagogică a lui Nicolae Simonide, dar şi 
sârguinţa elevilor au constituit motive de mulțumire a lo- 
cuitorilor care îşi trimiteau copii la şcoală: „DI profesorul 
de aici, după poruncile ce le-au primit mai înainte, la 15 
ale acestia (septembrie 1833), după ce au dat din vreme 
de ştire tuturor dumnealor boierilor, negustorilor să vie şi 
să fie de față, a şi făcut examen şcolarilor, care, răspun- 
zând după cuviință, toți s-au mirat de îndeletnicirea cea 
cu grabă a şcolarilor, adică de în puţină vreme şi toţi cu 
un cuvânt au dat slavă lui Dumnezeu, cum şi cinstitei 
Eforii mulțumire, fiindcă au îngrijit şi s-au silit cu dina- 
dinsul pentru luminarea tinerimii. |.. ja 

Afluxul de elevi la Şcoala Naţională din Piteşti a fost 
aşa de mare, încât Nicolae Simonide, la 4 octombrie 
1833, într-un raport adresat Eforiei Şcoalelor anunţa că 
numărul elevilor a crescut la 170 în clasa I-a şi a II-a şi cu 
cei ce trec în clasa a III-a, fapt care necesita un al doilea 
institutor”. 

Aşa a început parcursul Şcolii Normale, prima şcoală 
publică din Piteşti cu predare în limba română. Începând 
cu anul 1838, şcolile primare cu predare în limba română 
au fost extinse şi în mediul rural. În consecință, pentru 
asigurarea învăţătorilor acestor şcoli, şcolile naționale din 
capitalele de judeţ au devenit şcoli normale. Şcoala Nor- 
mală din Piteşti „a pregătit o mulțime de tineri şi chiar 
vârstnici, care au plecat ca dascăli de româneşte, în şcoli- 
le comunale înfiinţate prin comunele şi satele judeţului 
Argeş, cum şi în județele vecine. În anul şcolar 
1838-1839 au fost înscrişi la această şcoală 131 şco- 
lari”!*, 

Primul local al şcolii. În perioada 1833-1840, Nico- 
lae Simonide şi discipolii săi au fost adăpostiţi în case cu 
chirie plătită de primăria oraşului. Putem emite şi ipoteza 
că primele cursuri s-au desfăşurat pe lângă Schitul Buliga 
sau Biserica „Sf. Gheorghe”. Este cert totuşi că şcoala a 
funcționat în acest interval de timp fiind susținută de au- 
torități şi de localnici. Între 23 aprilie 1833 şi 30 ianuarie 
1837, cursurile şcolare s-au ţinut în casele Episcopiei Bu- 
zăului din Piteşti. Începând cu 30 ianuarie 1837, şcoala se 
mută în casele stolnicului lon Socolescu, membru în co- 
mitetul de inspecţie al şcolilor din judeţul Argeş. Acest 
imobil se găsea în Uliţa Mare, lângă biserica Sf. Nico- 
lae'5. Pe fondul unor neînţelegeri între autorități şi Ion 
Socolescu, şcoala părăseşte casele acestuia şi, probabil, 
va funcţiona din nou într-un imobil, cu chirie. 

Decizia de a avea şcoală un local propriu fusese luată 
pe plan local încă din 18 iunie 1833. În acea zi, în „loca- 
lul Magistratului s-au adunat ocârmuitorii județului, pre- 
zidentului oraşului Piteşti, deputatul Dincă Brătianu şi alți 

oameni de seamă au hotărât să clădească un local nou 
pentru şcoală”'S. În acest sens s-au făcut donaţii impor- 
tante în vederea realizării localului şcolii. 





SCOALA VECIIE 


Ridicarea unei clădiri care să adăpostească profesorii 
şi elevii şcolii publice din Piteşti era o urgență pentru au- 
torităţile locale, dar şi pentru Eforia şcoalelor. Aceasta 
trimite în țară planurile model în vederea construirii loca- 
lurilor de şcoală, cerând apoi lămuriri din partea magis- 
traților cu privire la această problemă. În acest sens, la 
solicitarea Eforiei Şcoalelor, profesorul Nicoale Simonide 
cere lămuriri Magistratului Oraşului Piteşti privind stadi- 
ul eforturilor în vederea construirii unui local propriu al 
şcolii. Ca urmare, Magistratul pune următoarea rezoluţie: 
„Să se răspunză că toată clădirea Şcolii Naţionale este să 
se facă întocmai după planul primit de la această Efo- 
rie”"”. Aspect demn a fi semnalat este că Eforia trimitea 
şcolii cărți necesare organizării unei biblioteci, aceasta 
fiind prima bibliotecă de acest fel din oraş. 

Autorităţile oraşului în frunte cu magistratul „cumpă- 
ră în anul 1840, prin mezat, un loc de casă, de la 
Polcovniceasa Anica Enghel, fiica slugerului Ion 
Ungurelu, căsătorită cu Polcovnicul rus Alexandru 
Enghel. Locul era situat pe strada Brătianu, pe atunci ulița 
boierească, chiar cel pe care este astăzi actualul local”!S. 
Deci, în cele din urmă, terenul pe care se va ridica localul 
primei şcoli publice din Piteşti va fi cumpărat tot de la 
maioreasa Anica Enghel. 

Actul privind cumpărarea terenului aferent construirii 
localului şcolii publice din Piteşti, conform art. 9 din le- 
gea pentru mezat a lui Caragea: 

„Noi Alexandru Dumitrie Ghica, Voevod cu mila lui 
Dumnezeu Domn a toată Ţara Românească. Către Depar- 
tamentul Dreptăţii. 

Asupra anaforalei acelui departament cu No. 2720 
pentru vânzarea prin mezat a unui loc de casă din oraşul 
Piteşti , sud Argeş, ce au fost al D-nei Polcovnicesei Ani- 
ca Enghel şi l-au cumpărat Magistratul acelui oraş Piteşti. 
Luând în băgare de seamă că vânzarea aceasta s-au săvâr- 
şit cu toate legiuitele formalităţi dupe art. 9 din legiuirea 
pentru mezaturi, o întărim Domnia mea spre paşnică stă- 
pânire a Magistratului. 


No. 277 
Bucureşti, 1840, Mai 6 

Pecetea domnească” 


„Marele Logofăt al Dreptăţii, 
Prea Înălţate Doamne 


În urma raportului judecătoriei judeţului Argeş cu 
No.829, Departamentul Dreptăţii cu plecăciune supune la 
cunoştinţa Înălţimii Voastre că D-ei Polcovniceasa Anica 
Enghel dând spre vînzare cu mezat la cea judecătorie un 
loc de casă dintr-acel oraş Piteşti şi strigându-se mezatul 
după rânduială s-au haracladisit asupra Magistratului ace- 
lui oraş Piteşti cu cel din urmă preț de lei cinci mii cinci 
sute, pe care s-au mulțumit şi D-lui Serdar Constantin 
Lerescu vestul cu deplină putere cu adeverinţă în scris 
sub iscălitură atât a D-nei Polcovnicesei vânzătoare cât şi 
D-lui Polcovnic Enghel, numărând Magistratul şi toți ba- 
nii prețului. 

Această vânzare fiind săvârşită cu toate legiuitele 
formalităţi, Departamentul după art. 9 din legiuirea pentru 
mezaturi o supune cu plecăciune la întărirea Înălțimii 
voastre. 

Marele Logofăr al Dreptăţii (ss) Nedescifrabil 
Şeful Secsii (ss) V. Iatropolu”"? 


Având asigurat terenul, Primăria a demarat lucrările 
de construire a localului şcolii. Acesta a fost ridicat între 
1840 şi 1841, aspect confirmat de donația în valoare de 
500 de lei pe care o face Arhiereul Samoil în anul 1841 
„pentru şcoala din Piteşti, care acum se isprăveşte”2. 

În proporție mare, localul era terminat în anul 1840. 
Acest aspect rezultă din adresa din 21 decembrie 1840 a 
lui Nicolae Simonide care făcea cunoscut magistratului că 
„.„.eu astăzi sloboz tinerimea pe la ale sale până se vor 
transporta mobilierul din închiriata încăpere în cea 
într-adins clădită, se vor mermetisi şi se vor aşăza pe la 
locul lor”. 

La acest prim local, elevii şcolii publice din Piteşti au 
avut ca institutori pe: Nicolae Simonide (primul institutor 
şi primul director al şcolii), Toma Sergiescu (al doilea 
director), lon Rădulescu, Anton Oncescu (al treilea direc- 
tor), Dimitrie Șerbănescu, Vasile Drăgotescu, Vasile 
Urzescu (al patrulea director), Dimitrie Micescu, Alexan- 
dru Theodosiade (al cincilea director), Manea Bellu, Ale- 
xandru lonescu, Sevastian Hernea (al şaselea director), 
Ion S. Teodorescu 
(al şaptelea direc- 
tor), pr. N. P. Boe- 
rescu, Tănase 
Nicolescu, Mihail 
Chiţescu, M. Mices- 
cu, Ilie Iliescu, Eliza 

Popovici-Stănescu 

număr de 4.808 elevi, dintre care au reuşit să treacă exa- 
menul de absolvire 2.314. 

Înaintea examenului a avut loc serbarea de sfârşit a 
anului şcolar 1876-1877. Conform adresei înaintate 
M.C.I.P. la 15.06.1877: „Solemnitatea distribuirii premii- 
lor şcolare de finele anului şcolar 1876-1877, va avea loc, 
pentru elevii şcoalelor primare şi secundare de băieți în 
ziua de 29 ale curentei luni, orele 12 şi a doua zi, 30 cu- 
rent, aceluiaşi an, pentru elevele din şcolile primare şi se- 
cundare de fete...”*. 

Din cercetarea documentelor de arhivă se constată 
faptul că examenele erau foarte serioase şi dificile. Aces- 
tea erau publice, necesitând prezența autorităților oraşu- 
lui, a membrilor Comitetului Școlar, dar şi a unui 
numeros public. În acest sens, directorul şcolii invita în 
mod oficial membrii comitetului şcolar: 


„România 
Directorele Şcoalei 
primare de băeți Nr. 


Pitesci 
Nr. 25 Pitesci în 8 Iunie 1879 
Domnilor Membri 


La 14 ale acesteia fiindcă a se începe examenele gene- 
rale de finalul anului acestuia şcolar care va continua pâ- 
nă la 22 inclusiv, am onore a vă aduce aceasta la 
cunoscință, rugându-vă totu de în Dată ca conform art. 78 
din regulamentu să asistați şi Dvs. în persoană sau prin 
delegațiune. 

Primiţi vă rog D-lor Deosebita stimă şi consideraţiune 
ce vă conservă, 


Directore Sevastian Hernea”??. 









m e bata m m e 
Pa? i o re e ea 
îk . n A 


Într-un raport al comisiei pentru examenul de absolvi- 
re în anul şcolar 1876-1877 în oraşul Piteşti, examen des- 
făşurat în perioada 14.07.1877-22.07.1877, raport înaintat 
revizorului şcolar, se arată: 

„Consecvent cuprinderii adresei Dv. cu Nr. 247, sub 
semnătura conştientă în comisiune, am asistat la 
essamenele ale şcoli or primare de băieţi şi de fete la 14 

la 22 ale corentei lunii, în toate zilele de la orele 9-12 ante 
meridian şi de la 3 la 5 post meridian. Pentru o obiectivi- 
tate mai mare comisia şi -a propus un plan: 

e A se examina dacă s-a trecut cu propuneri regulat 
şi complet a tuturor învățăturilor cuprinse în programul 
fiecărei clase, în cursul anului şcolar. 

e A se scoate elevii şi elevele la examinarea lor, 
după întâmplare indicându-se şi numele essaminaţilor 
dupe liste. 

e A se propune diferite întrebări din învățăturile 


propuse în cursul anului şi în limita propusă”*. 


(continuare în numărul viitor) 


NOTE 

! Eugenia Greceanu, Ansamblul urban medieval Piteşti, 
1982, pp.86-87. 

> Petrache Poenaru, Discurs ținut la 23 August 1832 apud 
Gh. M. Franţescu, Câteva pagini din trecutul Şcoalei Primare 
Domneşti azi Şcoala Primară de băieţi Nr. 1 din Piteşti, cu oca- 
zia împlinirii a 103 ani de la înființare. 1833-1935, Tipografia 
„Artistică. P. Mitu-Piteşti”, 1936, p.7. 

3Teodor Mavrodin, Istoria Primăriei Piteşti, Editura Pă- 
mântul, Piteşti, 1996, p.15. 

+ Ibidem. 

5 Ibidem. 

€ Arhivele Statului, fond Ministerul Cultelor şi Instrucţiuni- 
lor Publice, dos. Nr. 4137, f. 47, apud Gh. M. Franţescu, op.cit., 
p. 8. 

7 Ibidem. 

Ibidem. 

? Arhivele Statului, fond Ministerul Cultelor şi Instrucțiuni- 
lor Publice, dos. Nr. 4137, f. 79, apud Gh. M. Franţescu, op.cit., 
p. 8. 

%Gheroghe Pârnuţă, Două personalități ale culturii româ- 
neşti, dascălul Nicolae Simonide şi istoricul Dan Simionescu, în 
Studii şi comunicări, Muzeul Câmpulung Muscel, 1984, 235. 
Gh. M. Franţescu, op.cit., p. 9. 

Teodor Mavrodin, op.cit., p. 16. 

3 Arhivele Statului, fond Ministerul Cultelor şi Instrucţiuni- 
lor Publice, dos. Nr. 4137, f. 171, apud Gh. M. Franţescu, 
op.cit., p. 10. 

+Gh.M. Franţescu, op.cit., p. 12. 

5 Arhivele Statului, fond Ministerul Cultelor şi Instrucţiuni- 
lor Publice, dos. Nr. 6580, f. 2, apud Gh. M. Franţescu, op.cit., 
p. 85. 
*Gh.M. Franțescu, op.cit., p. 84. 

"Teodor Mavrodin, op.cit., p. 17. 

*Gh.M. Franţescu, op.cit., p. 85. 

? Arhivele Naţionale, Direcţia Judeţeană Argeş, fond Pri- 
măria (Magistratul) oraşului Piteşti, dos. nr. 32/1840, f. 4. 

% Gh. M. Franţescu, op.cit. p. 87. 

2! Teodor Mavrodin, op.cit. p. 17. 

* Gh. M. Franțescu, op.cit., pp. 55-71 şi A.N.D.].-Argeş, 
fond Şcoala de băieți nr.1 Piteşti. 

% A.N.D.].-Argeş, fond Şcoala de băieţi nr.1 Piteşti, dos. 
nr.9/1877-1883, f. DP. 

* Ibidem, £. 130. 

* Ibidem, . 108. 

Învăţământul piteştean în perioada premodernă 


Prezentând principalele coordonate ale istoriei muni- 
cipiului Piteşti, am adunat informaţii despre şcolile din 
localitate în perioada premodernă. Acestea au fost, fără 
îndoială, deosebit de folositoare cetățenilor oraşului, dar 
provocările ştiinţei de carte au devenit cu mult mai mari 
decât puteau oferi instituțiile amintite. În consecință, lo- 
cuitorii înstăriți ai urbei îşi trimiteau copiii să învețe, încă 
din veacurile medievale târzii, la şcoli din Bucureşti, Cra- 
iova. Sibiu, sau în unele centre europene. 

După Revoluţia condusă de Tudor Vladimirescu, în 
Piteşti au continuat să existe cele două scoli pe care le 
avusese oraşul anterior. Din 1826, o serie de elevi au în- 
ceput să urmeze cursurile Şcolii din Goleşti, redeschise 
de Dinicu Golescu, avându-l ca dascăl pe transilvăneanul 
Aaron Florian. Programa era mai înaltă, întrucât erau in- 
cluse limbile nemfească, grecească, latinească, italie- 
nească, precum şi alte discipline, detaşându-se aritmetica, 
gramatica, istoria, filosofia. Aici au studiat şi copii din 
Piteşti, iar examenele de sfârşit de an se ţineau public, în 
oraş. Prin Regulamentul şcoalelor publice din Principatul 
Țării Româneşti, întocmit de Eforia Şcoalelor pe baza 
prevederilor Regulamentului organic, se stipula înființa- 
rea câte unei şcoli începătoare, cu o durată de trei ani, în 
toate oraşele reşedinţă de judeţ. Ca urmare, la 26 noiem- 
brie 1831, conducerea oraşului Piteşti a anunţat, în scris, 
Eforia Şcoalelor din Capitală, că s-a găsit local pentru 
Şcoala Naţională ce urma să funcționeze în chiliile Schi- 
tului Buliga. Şcoala începătoare, sau naţională, s-a înfiin- 
ţat, însă, la 1 februarie 1833, într-un alt local, oferit de 
Episcopie, aflat pe actuala stradă I.C. Brătianu. Era dotată 
cu mobilier confecţionat prin contribuţia orăşenilor, ori 
adus de la Şcoala din Goleşti, care, la această dată, nu 
mai funcționa. Deschiderea festivă s-a făcut duminică, 5 
februarie 1833, de către profesorul şcolii, Nicolae 
Simonide (1804-1866), câmpulungean de origine, unul 
dintre elevii fruntaşi ai lui Gheorghe Lazăr la Şcoala de la 
Sfântul Sava din Bucureşti. 

Până în 1846, Şcoala Publică din Piteşti, căreia, frec- 
vent, i se spunea Şcoala Naţională, a avut un singur pro- 
fesor pentru toate cele trei clase formate numai din băieți. 
În noiembrie 1848, existau două posturi când, din dispo- 
ziții superioare, a încetat să mai funcţioneze, pedepsin- 
du-se, astfel, profesorii care participaseră la revoluție. 

Pe baza Reformei din 1850, învățământul autohton a 
fost dimensionat în primar, gimnazial şi universitar. Situ- 
aţia incertă a şcolii din Piteşti i-a determinat pe mai mulți 
locuitori să solicite domnului Barbu Ştirbei, în iulie 1851, 
reactivarea instituţiei ce din pricina evenimentelor revo- 
luționare stă închisă cu mare pagubă a tinerimii. Institu- 
ţia şi-a reluat cursurile la 23 octombrie 1851, având 202 
elevi, în trei clase, urmând ca, din 1852, să funcţioneze şi 
clasa următoare, fiind înfiinţat şi cel de al treilea post. 
Din anul şcolar 1864-1865, va avea patru cadre didactice. 
Prima şcoală primară pentru fete s-a deschis la 15 sep- 

tembrie 1860, fiind înfiinţată, la Piteşti, de Aşezămintele 
Brâncoveneşti?. 

Legea asupra instruirii de la 1864, intrată în vigoare 
din septembrie 1865, a pus bazele învățământului româ- 
nesc modern. Oraşul Piteşti va beneficia din plin de pre- 
vederile acestor reglementări. Astfel, în toamna anului 
1866, se inaugura Şcoala de Băieți Nr. 2, cea deschisă în 
1833 devenind Şcoala de Băieți Nr. 1. Noua instituţie a 
primit, în 1884, un local generos, care a existat pe Bule- 
vardul Republicii, în fața actualului Colegiu Economic, 
folosit mulți ani de Şcoala Mixtă Nr.3, până la cutremurul 
din 1977. Apoi, în 1867, s-a înfiinţat Şcoala Primară de 
Fete Nr. 2. Din 1894, Şcoala Primară de Fete Nr. 1 va 
funcţiona într-un local propriu, construit pe Bulevard, 
prin donația familiei Nicolopol, unde, ulterior, va exista 
Şcoala Mixtă Nr.4, iar după 1970, au funcţionat, o vreme, 
atelierele Liceului Nicolae Bălcescu. 

Către sfârşitul secolului XIX, în Piteşti se vor înființa 
încă două noi unități de învățământ, Şcoala Primară de 
Băieți Nr. 3 (1882), respectiv, Şcoala Primară de Fete Nr. 
3 (1891). Sistemul amintit s-a păstrat, cu mici modificări, 
până la 1948. 

Un eveniment important din istoria modernă a oraşului 
Piteşti rămâne înființarea Gimnaziului Teoretic, la 6 sep- 
tembrie 1866 (astăzi, Colegiul Naţional „I.C. Brătianu” ). 
În anii de început, instituţia a trecut prin mari greutăți. 
Urmarea numeroaselor solicitări adresate ministerului de 
profesori, autorități şi cetățeni, în 1894, gimnaziul s-a 
transformat în liceu, înființându-se clasa a V-a, iar în anii 
următori, celelalte structuri, şcolarizând numai băieți. 

În 1897, s-a pus piatra fundamentală a localului pro- 
priu, funcţional din 1899. Ansamblul de clădiri s-a con- 
struit pe cheltuiala Ministerului Instrucțiunii Publice, 
condus de Spiru Haret. Director al liceului era profesorul 
de geografie, cu studii la Paris, Nicolae (Nae) Gh. Dumi- 
trescu. Corpul principal de clădiri, realizat în stilul arhi- 
tecturii tradiționale româneşti, după planurile arhitectului 
Alexandru Băicoianu, se numără şi acum printre cele mai 
impunătoare edificii din municipiul Piteşti. În 1898, Li- 
ceul din Piteşti a primit eponimul Ion C. Brătianu, revolu- 
ționar la 1848, luptător pentru Unirea Principatelor, 
cunoscut om politic şi de stat, născut la Piteşti în 1821*. 

Încă din ultimul pătrar al secolului XIX, Gimnaziul, 
apoi, Liceul de Băieți din Piteşti reprezintă un adevărat 
focar de cultură, având o mare influență asupra evoluției 
generale a oraşului. Aici au predat mulţi profesori de 
prestigiu național, care s-au înscris în spiritualitatea ro- 
mânească atât prin activitatea didactică, dar şi prin opere- 
le lor: Nicolae V. Serafim, pictor, cu studii superioare la 
Paris; Emil Ludwig, doctor în ştiinţe fizico-chimice, ulte- 
rior, profesor universitar; Nicolae Bănescu, renumit bi- 
zantinolog, viitor membru titular al Academiei Române; 
Nicolae Apostolescu, doctor în litere la Sorbona, istoric 
literar apreciat în epocă; Ion Tutuc, ajuns profesor univer- 

sitar, autorul unor valoroase tratate de matematici; Vasile 
Haneş, istoric literar; Petre Vintilescu, profesor universi- 
tar; Ioachim Botez, cunoscut scriitor. 

Dintre elevii care au urmat cursurile liceului până în 
1918, deveniți, ulterior, personalități de seamă ale socie- 
tăţii româneşti, îi enumerăm pe: Constantin Cristescu, 
general de corp de armată, erou al Primului Război Mon- 
dial; Emanoil Antonescu, profesor la Universitatea din 
Bucureşti, Costin Petrescu, cunoscut pictor, care a reali- 
zat Marea Frescă de la Ateneul Român; Eftimie Antones- 
cu, profesor la Universitatea din Bucureşti; Nicolae 
Petculescu, profesor la Şcoala Politehnică din Bucureşti; 
Constantin Stătescu, profesor la Universitatea din Bucu- 
reşti; Ion Minulescu, poet; Istrate Micescu, jurist, profe- 
sor la Universitatea din Bucureşti, părintele Constituţiei 
din 1938; George Ulieru, medic şi scriitor, lon N. Ange- 
lescu, rector al Academiei Comerciale din Bucureşti, Ion 
Trivale, critic literar, Rudolf Schweitzer-Cumpăna, pic- 
tor, artist emerit; Virgil Tempeanu, profesor la Universi- 
tatea din Bucureşti; Petre Antonescu, general, comandant 
de divizie pe frontul antihitlerist;, Armand Călinescu, fost 
prim-ministru; lon Gh. Popescu, decan al Facultăţii de 
Farmacie din Bucureşti; Mihail Ghelmegeanu, jurist, pro- 
fesor la Universitatea din Bucureşti; Marius Teodorescu, 
profesor la Facultatea de Medicină şi Farmacie din Bucu- 
reşti; Marin Ionescu, general, şeful Statului Major al Cor- 
pului 4 Armată pe frontul antihitlerist; Tudor 
Teodorescu-Branişte, scriitor şi ziarist. 

De asemenea, au urmat parțial cursurile acestui liceu 
figuri marcante ale ştiinţei şi culturii româneşti, precum: 
George Vâlsan, savant geograf, membru al Academiei 
Române; lon Pillat, poet; Dan Barbilian (lon Barbu), cu- 
noscut matematician şi scriitor”. 

În 1879, Consiliul General al Judeţului Argeş a prevă- 
zut suma de 30 000 de lei pentru înfiinţarea unei şcoli de 
meserii care de mult s-a făcut simțită. Instituţia, Liceul 
Industrial al Ministerului Industriei Uşoare, se va deschi- 
de, însă, în toamna anului 1882, având secții de fierărie, 

tâmplărie, rotărie. La 1899, s-a inaugurat Şcoala Comer- 
cială, patronată de Camera de Comerţ din localitate. 
Funcţionează până în 1906, când Ministerul Instrucțiunii 
Publice deschide, în Piteşti, Şcoală Elementară de Comerţ 
gradul I. În 1899, membrii familiei Teiuleanu, proprietari 
şi filantropi, au oferit Ministerului Instrucțiunii Publice 
800 de pogoane de pământ, precum şi o pereche de case 
în Piteşti, pentru susținerea Şcolii Profesionale de Fete, 
existentă de la 1 septembrie 1897. Ulterior, unitatea este 
finanțată de stat şi poartă numele Maria Teiuleanus. 

La 24 august 1908, s-a pus piatra fundamentală a unui 
nou local pentru Şcoala Primară de Băieți Nr.l Nicolae 
Simonide, în prezenţa lui Spiru Haret, ministrul Instrucţi- 
unii Publice. Inaugurarea, din octombrie 1909, a benefi- 
ciat de participarea fostului elev, Ion I. C. Brătianu, care 
îşi susținuse, aici, examenele pentru clasele I-IV. 

Noua clădire, amplasată în curtea vechii şcoli, pe ac- 
tuala stradă I.C. Brătianu, a rămas, timp de câteva dece- 
nii, cea mai reprezentativă instituţie de învățământ primar 
din Piteşti. Construcţia va fi demolată după cutremurul 
din 1977. 

Prin activitatea ştiinţifică şi pedagogică, şcolile din 
Piteşti au contribuit, efectiv, în perioada modernă, la dez- 
voltarea şi inovarea învățământului autohton, consolida- 
rea sentimentelor patriotice şi de unitate naţională, 
răspândirea culturii în spațiul românesc. 


NOTE 

! Serviciul Judeţean Argeş al Arhivelor Naţionale, fond 
Primăria Piteşti, dos. 2/1833, f. 10-12. 

> Furtună,Vlad, Anuarul general al oraşului Piteşti şi ju- 
dețului Argeș, Editura ziarului Presa, Piteşti, 1936, p. 21-23. 

3 Vlad, Nicolae, Popescu, Tudor, Monografia Liceului Ni- 
colae Bălcescu din Piteşti, 1866-1966, Tipografia Argeş, Pi- 
teşti, 1966, p. 31-32. 

* Ibidem, p. 38, 39, 41, 44. 

5 Rădulescu, loan Gr., Comerţul şi industria în trecutul 
oraşului Piteşti, Tipografia Artistică Petrache Mitu, Piteşti, 
1938, p. 31-33. 


Ziua întâi: 13 mai 1656, sfinţirea Bisericii Domneşti din Piteşti 


Sfinţirea Bisericii Domneşti din Piteşti a rămas în sub- 
conştientul local un gest arhetipal, de descălecare. Pur şi 
simplu, peste două secole, în 1862, consilierii Primăriei 
recunoşteau fundarea sfântului lăcaş ca act indirect de bo- 
tez al oraşului, introducerea lui obligatorie în circuitul care 
contează!. A fost deci un reflex inconştient al comuniştilor 





1 Totul pornise de la un conflict minor, de întâietate. Parohia 


Mavrodolu dorea susținut să recâştige statutul de catedrală a 
oraşului, adică de biserică unică, pe o anumită perioadă, în care se 
oficiază slujbele cu oficialități. Consumarea acestui conflict surd 
vine prin hotărârea luată în favoarea Bisericii Domneşti în cadrul 
Primăriei, prin vot, argumentată: „considerând că datorăm toți 
respect răposatului întru fericire Domn român Constantin Şerban 
Basarab Voevod, fondator al Comunei Urbane Piteşti şi al acestei 

de mai târziu acela de a încerca să dărâme acest reper prim 
şi obligatoriu al Piteştilor noi, act blasfemiac şi 
anti-memorie, pretextat de urgenţa sistematizării unui oraş 
pe care doreau să-l scoată cu orice preţ din Evul Mediu. 

13 mai — o zi de sâmbătă, indictionul 9, mai fiind a 
noua lună din an potrivit vechiului calendar, care începea 
cu 1 septembrie. Constantin Şerban Basarab, ctitor, îşi 
trimisese cu o lună înainte călăraşii prin ţară cu invitațiile 
ceruite-n tolbe, era o etapă logică a protocolului, aşa fă- 
cuse şi Neagoe-Vodă, cel din care se mândrea că a des- 
cins, atunci când târnosise cu un fast rămas legendar 
catedrala de la Argeş. Agenda de lucru a Domnului se 





biserici”, vezi Dosarul nr.24/1862, f6 Însăşi ziua oraşului Piteşti, 
21 mai, este o sărbătorire a numelui ctitorului Bisericii Domnești. 

poate reconstitui din documentele rămase”. Calendarul 
Domnitorului poate fi reprodus din documentele rămase. 
Pe 4 mai era în capitală, la Târgovişte, şi emitea un act de 
întărire a proprietăților surprinzător de multe ale lui Radu, 
logofăt din Țigănești”. Cert este că în 9 mai 1656, deci cu 
patru zile înaintea sfințirii de la Piteşti, Constantin Şerban 
se afla în Râmnicul Vâlcii şi punea ceea ce în memoria 
târgoveților de acolo a rămas „crucea din vie”, păstrată şi 
azi în curtea Arhiepiscopiei“. Aşadar, avem un detaliu ca- 
re generează tot contextul: vodă se afla „în preumblare”, 
adică îşi vizita ţara. Un alt amănunt preţios este, pe lângă 
faptul că o sfințeşte cu episcopul de Râmnic, Dionisie (al 
II-lea, Câmpulungeanul)” prezenţa cu Domnul a Bălaşei, 





? Avem două informaţii despre activitatea în teren din 1656 pe care 
însă nu le putem data precis. Una este ofranda pe care soţii dom- 
neşti o închină mănăstirii Bistriţa- Vâlcea, un sarcofag argintat pen- 
tru moaştele sfântului Grigorie Decapolitul, vezi Nicolae Iorga, 
Inscripții din Bisericile României, vol. I, fascicula I, Bucureşti, 
1905 p.197. A doua este punerea pietrei de mormânt a mamei voie- 
vodului, Elena (Ilinca), răposată în 6 august 1642, gest care, deduc- 
tibil, s-ar putea plasa între Schimbarea la Faţă, 6 august, şi 15 
august, Adormirea Maicii Domnului, hramul bisericii din Dobreni, 
vezi Nicolae Iorga, op. cit., p.89. 

* Catalogul Documentelor Țării Româneşti din Arhivele Naţionale, 
vol. VIII, 1654-1656, Arhivele Naţionale ale României, Bucureşti, 
2006, doc. 910. 

+ Nicolae lorga, Inscripții... vol. II, Bucureşti, 1908, p. 322. Autorul 
se întreabă dacă M-ul meseţei (lunii) este prescurtarea lui martie sau 
a lui mai. Este mai, deoarece avem un act din 9 martie, emis din 
Târgovişte chiar de către Domn, vezi Catalogul..., vol. VIII, doc. 
832. Vizitele în teritoriu ale Domnilor durau câteva luni bune, ele 
începând de la sfârşitul primăverii pentru a evita eventualele inun- 
daţii. Este, poate, prima „preumblare” majoră după Şoplea, 1655, şi 
după perioada haotică post- reinstalare, când Vodă a stins cu greu 
cuiburile de rezistență ale seimenilor. Domnul umbla vara prin ţară, 
avem o scrisoare nedatată a vistierului (fost mare-vistier) Bunea 
Grădişteanu către Judele Braşovului, cumnatul lui, despre una din- 
tre verile anilor 1656 sau 1657, când îşi argumentează întreruperea 
corespondenței prin faptul că a fost „cu Domnia prin țară”, vezi 
Nicolae Iorga, Braşovul şi românii: scrisori şi lămuriri, Bucureşti, 
1905, p.303. 

* Dionisie al Râmnicului se afla pe 14 aprilie la Târgovişte şi semna 
în Divan o speță a mănăstirii Tismana, aflată sub jurisdicția lui, vezi 
Catalogul... vol. VIII, doc. 868. Îl mai întâlnim la Târgovişte pe 5 
iulie, tot episcop de Râmnic, Idem, doc. 1026. În 1657 figurează cu 
aceeaşi titulatură, vezi Catalogul documentelor Țării Româneşti din 
Arhivele Naţionale, vol. IX, 1657-1659, Arhivele Naţionale ale 
României, Bucureşti, 2012, doc. 456. Prin revenirea din Ardeal în 
1657 a fostului mitropolit Ignatie Sârbul din Nicopole, „un bătrân 
venerabil care cunoştea limbile turcă, persană, greacă şi română”, 
după mărturia lui Paul de Alep (Călători străini despre Țările 
Române, vol. VI, p. 106), care, oricum, fusese episcop de Râmnic, 
Dionisie se retrage egumen la Câmpulung, acolo unde, în ianuarie 
1657, era Luca. În decembrie 1657, fiecare semna (se împăcaseră) 
pe acelaşi act cu fostele titulaturi: „Dionisie episcope de Râmnic, 
mitropolitul Ignatie”, vezi Catalogul... vol. LX, doc. 326. Rămâne 
totuşi la Câmpulung, deoarece în 17 mai 1657 nu se afla printre 
ierarhii activi, la Râmnic figurând acum din nou Ignatie 
arhimandrit, vezi Catalogul... vol. LX, doc. 138. Succesiunea se 
clarifică de-abia în 1658, când Ignatie e împrumutat de Dionisie în 
Bucureşti, episcopul vânzându-şi şi caii pentru a-l dărui generos pe 
noul Domn, Mihnea al III-lea cel Rău. Dionisie, fost episcop, e 
numit de către marele revenit drept „fiul nostru, Denisie”. Deja în 
1659, doc.725 (Catalogul... vol. LX) clarifică titulatura şi, implicit, 
succesiunea, amintind în treacăt de mănăstirea Negru-Vodă din 
Câmpulung „pe când era nastavnic (acolo, n.a.) Dionisie episcop”. 
În 1657, Paul de Alep îl găseşte pe Ignatie la Râmnic. A fost un bun 

soția lui. Fapt interesant, mitropolitul Ştefan, pe care-l 
reinstalase cu un an în urmă, nu era cu el“. Nu cunoaştem 
procentajul prezenţei Divanului în această călătorie, după 
un obicei vechi şi nu tocmai practic domnii se deplasau 
prin ţară cu o parte din boierii veliți şi împărțeau drepta- 
tea, însă la Piteşti îl cunoaştem”. 

Aşadar, Piteştiul, în sărbătoare, îşi aşteaptă Domnul, 
este praznic mare, biserica curții domneşti va fi dedicată. 
Cuplul domnesc sosise cu fast, în prealabil, la curtea dom- 
nească din târgul Piteştilor cu o zi înainte”, Domnul chiar 
are timp, înainte de liturghie — aşa cerea protocolul, cel pu- 
ţin din relatarea lui Paul de Alep, judecăţile se făceau di- 
mineaţa devreme — să judece o pricină a unor gorjeni, 
săteni din Orbi, de la care Vodă cere, în ultimă instanţă, să 
jure pe Evanghelie, bănuim că nu neapărat în biserica încă 
nesfinţită'. Acum iese pompos din odăile vechiului palat 





diplomat, a condus soliile a doi Domni: Matei Basarab şi 
Constantin Şerban. 
* Vodă îi va întări peste un an mitropolitului Ştefan „un loc de vie în 
dealul Piteştilor, în Valea Ştefăneştilor, lângă hotarul Goleştilor”, 
vezi Catalogul... vol. IX, doc. 181. 
1 Catalogul... vol. VIII, doc. 922 din 14 mai 1656, nelocalizat, dar 
cu siguranţă scris la Piteşti, deoarece cu o zi înainte Domnul sfințise 
Biserica Sfântul Gheorghe şi mai întrunise o dată Divanul pentru o 
pricină, dar actul nu nominalizase membrii acestuia. Acesta era: 
Chirca, marele ban al Craiovei, Gheorghe Băleanu, marele-vornic 
(loc alb, dar identificat în Divanul din 4 mai 1656, vezi doc. 910), 
Stroe Leurdeanul, mare-logofăt, Pârvu Vlădescu, mare-vistier, Pană 
Filipescu,  mare-spătar, Barbu Poenaru, mare-clucer, Radu 
Fărcăşanu, mare-stolnic, Radu Mihalcea-Cândescu, mare-comis, 
Danciu Pârâianu-Milescu, mare-postelnic. Actul este scris de 
logofătul Mihai, foarte probabil din Târgovişte. 
* Tara îşi iubea Domnul, mai ales după victimizarea involuntară din 
1655. L-a iubit până la capăt şi l-a regretat. Paul de Alep, martor 
ocular al ofensivei turceşti de mazilire, notează. „chiar şi poporul de 
pe uliţe ridica glasul şi striga capugiului în față că dorința sa era să 
nu aibă alt domn decât pe Constantin”, în Călători străini despre 
Țările Române, vol. VI, pp. 244-245 

Călătorii străini au menționat cu scrupulozitate durata deplasărilor 
între oraşele şi târgurile Ţărilor Române, era un reper obligatoriu în 
identificare. Câmpulung-Bucureşti, cinci zile, Piteşti-Bucureşti, trei 
zile. Piteşti-Râmnicu Vâlcea, traseu dificil şi astăzi (vezi cum în 
plin secol XIX Alexandru Odobescu se împotmoleşte în dealurile 
Cotmenei), se consuma de regulă într-o zi plină sau în două uşoare, 
dar în regim rapid, de poştalion. Era drum direct, nu prin Curtea de 
Argeş, vezi Călători..., vol. VI, p.275. Între cele două târguri era 
masivul păduros Groşi (Cotmeana), care apare şi pe harta 
stolnicului Constantin Cantacuzino, tipărită la Padova în 1700, 
pădure celebră de stejar, după o părere interbelică cea mai frumoasă 
din ţară. Piteştiul, onomastic, era pitit printre păduri imense, una 
fiind cea până la Câmpulung. Păduri se pot vedea şi pe harta lui 
Delisle, Paris, 1717, la Vest de Piteşti, şi în Sudul şi Nord-Estul 
Bascovului, vezi Constantin C. Giurescu, Istoria pădurii româneşti, 
Editura Ceres, Bucureşti, 1976, pp.168 şi 170. În secolul acesta încă 
mai era amintirea fostului judeţ Muscel şi Pădureţ, Pădureț fiind, de 
fapt, o pădure imensă, printre altele şi de arini (anini, de aici 
mănăstirea Aninoasa) între Curtea de Argeş şi Câmpulung. În 1636, 
un document atestă mai multe mori vechi la Piteşti, cu tot cu vad şi 
livezi, unele proprietatea mănăstirii Potoc-Butoiu, vezi D.R.H. B., 
vol. XXV, doc. 363. Existau multe iazuri la Piteşti care deserveau 
mori cu roți ale diferiților proprietari, unul fiind menționat şi în 
1657, vezi Catalogul... vol. LX, 1657-1659, doc. 40. Vodă putea 
totuşi cobori lin pe Olt şi, pentru a nu mai tăia pieptiş dealurile 
subcarpatice, făcea stânga şi lua vechiul drum, de câmpie, al 
Topanei care ducea fix în Piteşti, vezi D.R.H. B., vol. I, doc. 293. 
î Catalogul... vol. VIII, doc.921, nelocalizat, dar datat 13 mai 1656. 

al lui Neagoe-Vodă!! bine păzite de lefegiii străini” şi se 
îndreaptă călare! spre biserică, în sunetul clopotelor mari!“ 
care, la mare sărbătoare, conform unei informaţii din epo- 
că, bătuseră toată noaptea'5. Astăzi sunt prăznuiţi sfânta 
muceniță Glicheria şi Serghie Mărturisitorul, toaca va fi 
fost bătută-n două stări, de câte 300 de lovituri fiecare, ca 
la aşii lui Paul de Alep din 1654'€. Târgoveții!” se înclină 
în faţa alaiului domnesc, el le aruncă, împreună cu vistie- 
rul, bani de argint'5. Domnul se îmbrăca fastuos de câte ori 
o cerea prilejul, avem descrierea încoronării lui". Ctitorii 
ajung repede lângă zidurile bisericii, sunt întâmpinați de 
mitropolitul Ştefan al Ungrovlahiei” care le întinde evan- 





1 Teodor Cioflan, Romeo Maschio, Dovezi arheologice privind 
existenţa unei curți domneşti temporare la Piteşti, „Argessis”, VIII, 
1999, p.132. 

"2 Potrivit lui Georg Kraus, după episodul Şoplea 1655, Vodă a 
evitat compania oştenilor români şi a seimenilor convertiți. Oricum, 
spune el, în arestul de patru luni din timpul răscoalei, Vodă a fost 
păzit de mânia armatei răsculate de către „ostaşi lefegii unguri, 
polonezi, cazaci, dragoni şi soldaţi, care erau mereu de pază gata de 
luptă”, vezi Cronica Transilvaniei, 1608-1665, Bucureşti, 1965, p. 
203 şi, respectiv, p. 178. Nici Matei Basarab la Finta 1653 nu mai 
avea încredere în armata română, îi pusese pe roşii şi pe boieri în 
mijlocul atacului, flancaţi de seimenii cărora în caz de trădare sau 
de fugă, le poruncise să pună tunurile pe ei, vezi Georg Kraus, 
op.cit., p.159. 910. În 1657 întâmpină un sol deghizat printre oştenii 
săi, vezi C.J. Karadja, Un ambasador suedez la curtea lui 
Constantin Şerban, „Revista istorică”, nr. 10-12, 1920, p.210. 

'3 Lui Vodă — înainte de Şoplea, 1655, bănuim -— îi plăcea să se 
plimbe călare prin Târg cu o escortă slabă, practică periculoasă, 
sancționată, după relatarea unică a lui Georg Kraus, op. cit., p. 187, 
în complotul unui cuib secret de seimeni care ar fi vrut să-l omoare 
pe la spate. Cronicarul relatează că „vodă mergea călare la biserică, 
potrivit obiceiului său”. Paul de Alep, scrupulos cu fiecare zi 
petrecută la curtea lui Constantin Şerban, notează de multe ori 
prezenţa benevolă a Domnului la liturghii, vecernii şi tedeumuri. 

"1 Un posibil subiect ar fi eventualitatea existenței unui turn- 
clopotniță în cadrul curții domneşti de la Piteşti. Există două ipoteze 
la fel de valabile: prima ar fi turnul principal, de la intrarea în 
incinta curții, să aibă şi funcția a doua, complementară, de clopot- 
niță. Clopotnița, obligatorie în cadrul ansamblului arhitectural, 
îndeplinea în Evul Mediu şi funcţia de informare. Ştim deja că în 
această perioadă, în caz de alarmă, târgoveţii piteşteni se ascundeau 
după dealul din față, de peste Argeş, la mănăstirea Vieroşi. O a doua 
posibilitate desparte clopotnița de zidul de apărare, încadrând-o în 
cadrul incintei, poate lângă biserică. Oricum, clopotnița proprie a 
bisericii din cadrul foişorului supraetajat, aşa cum a reinvestit-o 
arhitectul Ştefan Balş între 1964 şi 1968, ar putea exclude existența 
clopotniţei-turn. 

15 Călători..., vol. VI, p. 139. 

9 1dem, p. 68. 

'7 Un semnalment deloc de neglijat era predispoziția celor din 
judeţele istorice Argeş şi Muscel spre guşă. Călătorul rus Ignatii 
lakovenko, funcționar al consulatului rusesc din Muntenia, merge 
prin ţară în 1820 şi constată că o parte însemnată a locuitorilor de 
aici se luptă cu această dereglare tiroidă, până şi copiii, ereditar, o 
moştenesc. EI îşi explică boala prin calitatea deficitară a unor surse 
de băut apă. Gheorghe G. Bezviconi, Călători ruşi în Moldova şi 
Muntenia, Bucureşti, 1947, pp. 219-220. 

15 Călători..., vol. VI, p. 141, Paul de Alep, descriind prima plecare 
a Curţii lui Constantin Şerban la o petrecere câmpenească, 
menţionează: „cămăraşul dădea pumni de bani tuturora”. 

'9 1dem, p. 134. 

* Nu avem certitudinea consemnată că mitropolitul ar fi sfințit 
biserica, dar, de regulă, aceasta era uzanţa, mai ales la ctitoriile 
domneşti. La fel de bine ar fi putut să o sfințească Dionisie al II-lea, 
venit deja cu Vodă de la Râmnic şi în a cărui jurisdicție se afla, 

ghelia şi crucea. Domnul şi Doamna le sărută respectuos, 
trupele trag o salvă la momentul sărutării crucii”!, slujba 
începe, clopotele se opresc. 

Suntem pe punctul de înainta o ipoteză pretențioasă. 
Dar mai întâi să contextualizăm. Printre cărțile scoase de 
tiparniţele cumpărate şi instalate de Matei Basarab se 
află, ultima cronologic, Târnosania, 1652*. Pacea din 
țară întreținuse sentimentul unei stabilități, boierii şi 
Domnul se întreceau în zidiri de biserici, cărțile de slujbă 
erau şi puține, şi vechi. Actele de cancelarie dar şi cele 
accidentale, scrise în crâşme, în locuinţele popilor sau ale 
logofeţilor de către puţinii ştiutori de carte, sunt scrise, în 
cea mai mare parte, în limba română — graie chirilică —, 
raportul cu cele scrise încă în slavoneşte fiind în această 
perioadă, atenţie, de zece la unu”! Suntem siguri că Bise- 
rica Domnească din Piteşti a fost printre primele sfințite 
în limba română, trecuseră doar patru ani de la românirea 
cărții de sfințire, care, de fapt, nu era decât oficializarea 
unui proces mai vechi. Există însă un inconvenient abso- 
lut: Târnosania lui Matei Basarab are doar introducerea şi 
tipicul în româneşte, corpusul slujbei era în limba sacră, 
slavona”. O altă ediţie a acestei cărți va mai apărea exact 
peste un secol, la Iaşi, 1752, de-abia acum integral în ro- 
mâneşte. Problematica nu ţine neapărat de orgoliul lite- 
rar-istoric”, ci de începutul unui fenomen identitar. 





credem, Piteştiul. Nu ştim nici dacă la Piteşti a fost omologul de la 
Buzău al lui Dionisie, Serafim, dar ştim că amândoi au fost în 
aceleaşi Divanuri la Târgovişte, cele din 13 aprilie şi 5 iulie, vezi 
Catalogul... vol. VIII, doc. 868 şi 1026. Oricum, nici pe actele 
oficiale nu ne putem baza prea mult în această chestiune destul de 
importantă — cine a sfințit Biserica Domnească din Piteşti —, vezi 
Catalogul ...vol. VIII, doc. 944 când, la 23 mai 1656, Macarie, 
patriarhul Antiohiei, se afla la Târgovişte (sic!) şi semna, emitea un 
act, ştiut fiind că între 10 mai 1654 şi 1 septembrie 1656 a fost 

lecat în Rusia, vezi Călători..., vol. VI, p.153-154. 

! Călători... vol. VI, p. 140. 

* Ni s-au păstrat trei exemplare, Biblioteca Academiei, nr. inv. 261, 
262, 263. Consemnat în lon Bianu, Nerva Hodoş, Bibliografia 
românească veche: 1508-1830. Tomul 1: 1508-1716, p. 204. Titlul 
integral în George Pascu, Jstoria literaturii române din secolul 
XVII, laşi, 1922, p. 72: „Engheniasmos sau Obnovlenie sau 
Târnosanie, prepusă despre elineaşte şi sloveneaşte pre limbă 
proastă rumâneaşte, cu totu tipiculu şi învățătura ei, foarte 
îndreptată şi tocmită bine pe rând de mitropolitu kir Ştefan, în 
Tîrgovişte, în tipografia luminatului Domn Matheiu Basarab, 20 
sept. 1652”. 
73 Catalogul... vol. VIII, Cuvânt introductiv, f.a., p.3. 
Nicolae Cartojan, Istoria literaturii române vechi, Editura 
Minerva, 1980, p. 204. 
* Trecând peste aspectul cvasiblasfemiac pentru acele timpuri de a 
ţine slujba în limba prostimii şi nu numai, a lui Vodă şi a curții lui, 
nu în cea sacru-necunoscută, slavona, vom remarca faptul că în 
Ţările Române practica a eludat tipicul însuşi. Clerul începuse 
pragmatic — nu neapărat de conştiinţa identității pomenită mai sus, 
ci din simplul fapt că preoții refuzau să mai înveţe slavona de cult, 
oricum, o limbă greoaie şi retardă chiar slavonei publice de atunci, 
vezi prefeţele tipăriturilor de sub Matei Basarab — să slujească în 
româneşte cu toată nepregătirea tehnic-semantică a limbii române 
pentru o chemare cultică pur literară, deci elitistă, româna de 
cancelarie fiind cu mult mai simplă, nepretențioasă. Matei Basarab 
a fost îngropat în româneşte şi greceşte, iar de Paştele lui 1654 
Ignatie Sârbul, mitropolitul Ungrovlahiei, a citit degajat Evanghelia 
în limba poporului care-l adoptase, vezi Călători..., vol. VI, p. 138 
şi, respectiv, p. 130. 

Biserica Domnească era sfinţită de un Domn român, de 
un vlădică român, originar din Costeştii Vâlcii — la 
rându-i, mare ctitor de cultură —, de un Divan românesc în 
totalitate, cu un norod român care, de-a lungul timpului, îi 
îndurase şi pe turci, şi pe tătari, şi pe grecii impuşi de 
Domnie. Actul de la 13 mai 1656 a fost unul românesc, 
aşadar, consumat plenar în limba poporului şi a Domnu- 


lui care acum consacrau lăcaşul sfânt. Nu ne miră că pes- 
te puţin timp, egumenul Teodosie de la Argeş, aflat cu 
siguranță printre co-slujitori, avea să fie primul înregistrat 
de istoria noastră nu neapărat literară care va rosti Crezul 
în româneşte, sancționat prompt, alături de altele, de către 
partida proslavonă prin alungarea din scaunul de mitropo- 
lit în care îl urmase pe Ştefan. 


Amintirile prefectului Constantin C. Popescu referitoare 
la silvicultura din judeţul Argeş în perioada 1941-1944 


Prin adresa nr. 1905 din 6 februarie 1943 către Minis- 
terul Agriculturii şi Domeniilor, prefectul judeţului Ar- 
geş, preciza că în urma grelelor încercări prin care a 
trecut județul în urma inundaţiilor din 1941 care au prici- 
nuit pagube imense şi lucrări de refacere necesare, județul 
a fost ales şi declarat de guvern judeţ model. 

După cum se cunoaşte, în data de 10 iulie 1941, o 
ploaie torențială a cuprins „Țara Loviştei” şi judeţele Ar- 
geş şi Vâlcea. Cum ploaia a durat, fără încetare, trei zile 
şi trei nopți, apele râurilor Topolog, Argeş şi Vâlsan s-au 
umflat, transformându-se în torenți. 

Din cauza ploilor abundente, o parte din lemnele ex- 
ploatării C.A.P.S., ce pluteau pe apa Argeşului, s-au 
strâns într-un zăgaz natural în aval de comuna Arefu, 
formând un mare lac de acumulare ce s-a revărsat după 
48 de ore de presiune. Atunci s-a produs dezastrul, apele 
ştergând de pe suprafața pământului o parte din satul Că- 
păţâneni aşezat la nivelul apei Argeşului. Au fost distruse 
aşezări, poduri, şosele, linii de cale ferată etc. 

Cu ajutorul celor de la Centrul de Exploatare C.A.P.S. 
condus de inginerul Constantin Fedorovici s-a trecut la 
refacerea şoselei şi a podului de la Sălătrucu pe unde se 
scurgeau materialele lemnoase exploatate în bazinul To- 
pologului. În luna noiembrie 1941 s-a trecut la refacerea 
transporturilor pentru lemnele de foc necesare oraşelor 
judeţului Argeş şi pentru capitală. Pentru aprovizionare 
cu lemne au fost desființate barierele vechi, lăsându-se 
cărăuşii din Muşcel să aducă liber pe piaţă orice cote de 
alimente şi s-a trecut la aprovizionarea ritmică cu lemne a 
instituţiilor şi locuitorilor care aveau absolută nevoie pen- 
tru încălzit, mai ales că iarna anului 1941-1942 a fost una 
aşa de grea încât după părerea unor specialişti nu se mai 
aşezase în Europa de 130 de ani. 

Întrucât judeţul nu avea un caracter preponderent 
agricol un compartiment economic de cea mai mare im- 
portanță, dar care adesea a fost prea mult neglijat, îl con- 
stituia în Argeş patrimoniul forestier privat care deținea 
peste 75% din întreaga suprafață păduroasă a judeţului. 

Personalul silvic local desfăşura o activitate ce merita 
toată lauda şi care avea realizări demne de a fi date ca 
exemplu, însă acest personal, numericeşte era cu totul in- 
suficient, astfel încât pentru pădurile statului de 51.827 ha 
existau şi funcționau şapte ocoale silvice dotate cu perso- 
nal necesar: opt ingineri, şase conductori, 38 de brigadieri 

şi 144 de pădurari. 

La domeniul forestier privat de trei ori mai întins de- 
cât al statului, constituit din pădurile particulare, ale ob- 
ştilor de moşneni, comunelor, județului şi instituțiilor 
(Casa Şcoalelor, Eforia Spitalelor Civile, Academia Ro- 
mână etc.) cu o suprafață de 141.084 ha nu exista decât 
un singur inginer, un conductor, trei brigadieri şi trei pă- 
durari, care desfăşurau o activitate foarte meritorie, dar 
care nu puteau da mai mult decât omeneşte era posibil. 

Din ianuarie 1943, s-au înfiinţat în judeţul Argeş încă 
două ocoale silvice, unul la Curtea de Argeş şi altul la 
Tigveni. Prefectul solicita stăruitor la minister a dispune 
ca cele două ocoale atât de necesare să ia ființă cât mai 
neîntârziat şi să fie dotate cu personalul şi mijloacele ne- 
cesare pentru ca odată cu primăvara ce venea să poată 
trece la executarea bogatului program de lucru, astfel în- 
cât să se pună în valoare cele peste 40.000 ha de pădure 
proprietatea a 57 de obşti de moşneni care puteau aduce o 
contribuție importantă la ridicarea nivelului economic 
local şi la aprovizionarea cu lemne a capitalei. Prin înfiin- 
realizare a însemnatului program de lucru privind amelio- 
rarea terenurilor degradate care în urma politicii agrare 
transformase pădurile bune în izlazuri pline de râpe supu- 
se efectelor torențiale dăunând economiei rurale. Se pro- 
punea ministerului ca al doilea ocol să fie plasat la Țiţeşti 
unde era reşedinţă de plasă şi unde gravita majoritatea 
celor 57 de obşti de moşneni pe care ocolul trebuia să le 
îndrume, iar nu la Tigveni, aflat la 10 km depărtare de 
Curtea de Argeş, într-o regiune prea puţin păduroasă. 
Afectându-se primului ocol de la Curtea de Argeş ca rază 
de activitate Plasa Argeş, iar celui de-al doilea ocol Plasa 
Țiţeşti şi Jiblea, se realiza pe lângă o judicioasă repartiție 
a proprietăţii forestiere pe unităţi silvice şi conformismul 
administrativ solicitat de preşedintele consiliului de mi- 
niştri care era necesar gospodăririi administrative. 

Pentru a produce material lemnos, din pădurile moş- 
nenilor din nordul judeţului datorită lipsei banilor necesa- 
ră exploatărilor, a fost nevoie de înființarea Creditului 
„mult sperat” Forestier ca secțiune a „Creditului Naţional 
Agricol”. Aceste instituții de credit lucrau nu numai cu 





! Serviciul Judeţean Argeş al Arhivelor Naţionale (în continuare 
SJAN Argeş), Colecţia Documente Istorice, Pachet XC/12, f. 33-35. 

banii statului, dar şi cu cei ai particularilor şi ca urmare se 
doreau garanții pentru banii dați. Este adevărat că aceste 
condiţii solicitate de bănci nu puteau fi îndeplinite din 
punctul de vedere al proprietarilor, deoarece se cerea pu- 
nerea sub ipotecă a întregii proprietăți. „Mentalitatea ță- 
ranului era aceea că nu dorea să-şi ştie proprietatea 
grefată de datorii”. La rândul lor, băncilor le era greu să 
lucreze fără gaj, iar statul nu avea atâţia bani pe care să-i 
dea ca împrumut fără nicio garanție. Prefectul judeţului, 
Constantin C. Popescu, arăta că a solicitat să nu se pună 
la bănci toată averea ipotecată, dând exemplu 4.500 ha 
cât deţinea o obşte de moşneni, ci numai o parte din aces- 
te suprafeţe. 

Prin Oficiul Economic din cadrul Prefecturii, cu adre- 
sa 13.725 din 16.08.1944, Obştea Moşnenilor Arefeni din 
comuna Arefu, proprietara a 4.500 ha pădure, reclama la 
Ministerul Economiei Naţionale Comisariatul General al 
Preţurilor că în lipsă de alte mijloace de transport sunt 
nevoiţi a duce lemnele până la Curtea de Argeş, prima 
stație de CFR, pe linia ferată secundară, proprietatea 
CAPS, care pentru o distanță de 32 km, în anul 1943, le 
încasa 7.000 lei de vagon, iar în anul 1944, pentru aceeaşi 
greutate şi distanță li se pretindeau 12.000 lei”. 

Pretura plasei Curtea de Argeş raporta Prefecturii ju- 
deţului Argeş că reclamația moşnenilor era îndreptățită, 
deoarece preţul pretins de CAPS era cu mult mai ridicat 
față de tariful fixat de transporturile pe CFR, dar acest 
lucru se datora faptului că nu exista nicio decizie a minis- 
terului care să reglementeze preţul transportului pe căile 
ferate secundare. 

Pe Valea Argeşului se executau cele mai multe lucrări 
de exploatări particulare, circa 110.000 de metri steri 
lemne de foc şi circa 20.000 mc lemn de lucru răşinoase. 
Lucrările particulare puneau în pericol activitatea Centru- 
lui de exploatare CAPS de la Curtea de Argeş care anual 
fasonau 25.000 de metri steri de lemn de foc, 15.000 me 
buşteni de răşinoase şi 1.500 mc foioase în vederea apro- 
vizionării autorităților cu lemne de foc?. Acelaşi centru 
asigura funcționarea normală a fabricii unde lucrau peste 
350 de lucrători permanenți. Acesta făcea cunoscut Regi- 
unii a VI-a Silvice Piteşti în iunie 1945 că, din cauza con- 
curenței neloiale a lucrătorilor atraşi la exploatările 
particulare, prin preţurile de la bursa neagră, aduc deficit 
mare Centrului care era menţinut cu cheltuieli enorme 
prejudiciind patrimoniul statului, nemaiexistând o sigu- 
ranță a muncii şi a vieţii muncitorilor care lucrau la Cen- 
tru. De aceea s-a solicitat exploatatorilor particulari să 
plătească la global o taxă convenită de comun acord pen- 
tru transportul lucrătorilor particulari precum şi a diverse- 
lor materiale şi alimente aparţinând locuitorilor din 
regiune care fuseseră transportate gratuit până la acea da- 
tă. Măsura a provocat reclamaţii din partea locuitorilor că 
personalul săvârşeşte „abuzuri în ceea ce priveşte trans- 
portul lucrătorilor forestieri şi locuitorilor care foloseau 
trenul înspre Cumpăna”. 

În vecinătatea orașului, Primăria Piteşti a deţinut un 
parc de recreere denumit „Trivale”, însă pentru mărirea 





? Ibidem, fond Prefectura Argeş, dosar 34/1944, f. 177. 
* Ibidem, dosar 20/1945, f. 50-51. 

acestui parc a solicitat Ministerului Agriculturii şi Dome- 
niilor cedarea unei porțiuni din pădurea statului „Triva- 
lea” care se găsea situată în continuarea parcului existent. 
Având în vedere faptul că înființarea unei păduri de re- 
creare constituie în primul rând o preocupare de ordin sil- 
vic, deoarece are la bază administrarea şi cultura pădurii 
ce formează fondul necesar scopului urmărit, s-a dispus 
să se ofere numai o suprafaţă oarecare pentru a fi trans- 
formată într-o pădure de agrement. Ministerul Agricultu- 
rii şi Domeniilor, prin Casa Pădurilor Statului, îşi păstra 
dreptul de proprietate asupra materialului lemnos de pe 
terenul cedat. Administrația Casei Pădurilor putea pune în 
valoare, în folosul său, materialul lemnos rezultat în urma 
operațiunilor de defrişare necesare realizării planurilor de 
sistematizare şi înfrumusețare. Primăria Piteşti urma să 
execute lucrările de agrement după un plan întocmit de 
specialişti şi aprobat de către comisia superioară a planu- 
rilor de sistematizare, înfrumusețare şi dezvoltare a oraşe- 
lor de pe lângă Ministerul Afacerilor Interne. Paza pădurii 
afectate în acest scop se făcea de organele Casei Pădurilor 
Statului şi ale Primăriei Piteşti, iar administrarea se făcea 
de ambele instituţii în părțile ce le priveau. 

Ca o compensare, Primăria Piteşti ceda Casei Păduri- 
lor o suprafață de circa 1.435 mp asupra căreia se conve- 
nise şi pe care urma să se construiască localul Direcţiei 
Regionale Silvice Piteşti, contribuindu-se, astfel, la în- 
frumusețarea oraşului şi la satisfacerea unei nevoi admi- 
nistrative“. 





În iunie 1945, în urma intervenţiei Regimentului 3 In- 
fanterie din cadrul Diviziei „Tudor Vladimirescu”, stabilit 
în Piteşti, de a se construi un teatru de vară în parcul Tri- 
valea, prefectul judeţului C. Chiriac considera că o ase- 


x» 


menea lucrare „era necesară” acceptând executarea ei 
preţurile materialelor „fără mâna de lucru pe care o dau 
pandurii” ridicându-se la 1.200.000 de lei. Prefectura nu 
avea asemenea fonduri, astfel că s-a recurs la alte mijloa- 
ce, inclusiv o solicitare la Ministerul Propagandei Naţio- 
nale „spre a ajuta cu o subvenție apreciabilă” pentru 
construirea teatrului care urma să servească pentru „mi- 
tinguri, spectacole date pentru muncitori, tineretul pro- 


5 


gresist şi apărarea patriotică”. 





4 Ibidem, Colecţia Documente Istorice, Pachet XC/12, f. 47. 
” Ibidem, fond Prefectura Argeş, dosar 20/1945, f. 58. 

În cadrul unei conferințe administrative ținute la Pi- 
teşti în 16 mai 1943 sub preşedinţia vicepreşedintelui 
Consiliului de Miniştri şi în prezența unor secretari şi 
subsecretari de stat din cadrul guvernului, dar şi persona- 
lităţi ale vieţii publice şi economice din judeţ, s-a prezen- 
tat planul de lucrări generale pentru refacerea județului în 
anul 1943. A fost prezentat un program pe trei ani pentru 
refacerea totală a tuturor drumurilor şi podurilor, a siste- 
mului sanitar, de învățământ, agricultură, industrie, sis- 
tematizarea oraşului Piteşti, inclusiv problema silvicul- 
turii. 

Era nevoie pentru direcţia silvică de construirea unui 
local propriu şi, de asemenea, a unui funicular pe Valea 
Vâlsanului, pentru transportul materialelor lemnoase. Se 
intenționa ca parcul Trivale să fie transformat într-un parc 
care să fie vizitat atât de localnici, cât şi de vizitatorii 
străini care poposeau în oraş, mai ales că din 1916 şi până 
în 1943, Piteştiul „a stat pe loc şi într-unele privinţe a 
amorţit chiar”. 

În ceea ce priveşte silvicultura, cantitatea de lemne de 
foc care trebuia tăiată şi exploatată depăşindu-se planul 
fixat comparativ cu anul 1942. Pentru terenurile degrada- 
te s-au luat măsuri pentru înfiinţarea de pepiniere în co- 
munele în care existau asemenea terenuri pentru a se 
putea trece la împădurirea terenurilor degradate. 

Pentru aprovizionarea ritmică cu lemne a populaţiei 
era nevoie de multe autocamioane, dar care nu aveau ca- 
uciucuri, lucru care îngreuna transportul pe calea ferată. 
Pe toată linia Argeşului, din 1942 erau adunate în gări 
materiale lemnoase, C.F.R.-ul neavând vagoane necesare 
pentru a transporta toată cantitatea adunată. 

În 27 mai 1943, s-a ţinut la Preşedinţia Consiliului de 
Miniştri Conferinţa administrativă pentru judeţele Argeş 
şi Muşcel, sub preşedinţia vice-preşedintelui Consiliului 
de Miniştri. 

Prefectul judeţului solicita printre altele ca parcul Tri- 
vale care forma „frumuseţea Piteştiului” să devină propri- 
cetatea oraşului. Pădurea Trivale a ajuns să fie vecină cu 
oraşul care încetul cu încetul s-a ridicat până în vecinăta- 
tea ei. Din acel moment administraţia oraşului trebuia să 
meargă zilnic la Ocolul silvic pentru rezolvarea proble- 
melor forestiere sau să se lupte pentru conservarea mate- 
rialului lemnos şi nu pentru necesităţile urbanistice”. Ca 
urmare, această situație nu mai putea continua. Ca urma- 
re, trebuia ca împreună cu prefectul județului să se facă 
un proiect de trecere a unei regiuni din pădurea Trivale, 
fie la Ministerul de Interne, fie direct la primăria oraşului 
a unei regiuni din pădure, rămânând să se stabilească şi 
condiţiile în care ocolul silvic îşi va exercita funcțiile 
pentru regiunea învecinată”. 

În data de 26 iunie 1943, s-a întocmit un pro- 
ces-verbal, în urma cererii de a se defalca o porţiune din 
pădurea Trivale a statului, pentru mărirea parcului comu- 
nal (Parcul Trivale). La faţa locului au participat inspec- 





* Ibidem, Colecţia Documente Istorice, Pachet XC/16, f. 57-75. 
7 Ibidem, f. 63. 

torul general silvic, ing. Alexandru Ivănceanu, de la Con- 
trolul General al Casei Pădurilor Statului, în baza delega- 
ției 40665 din 19 iunie 1943, directorul Regionalei 
Silvice Piteşti, ing. O.D. Rădescu, prefectul judeţului, av. 
Constantin Popescu, primarul oraşului Piteşti, It. colonel 
Emil Poruţiu şi şeful Serviciului Tehnic al oraşului Pi- 
teşti, arh. Alexandru Dumitrescu. 

Primăria Piteşti cerea a se adăuga parcului existent o 
porțiune din pădurea statului Trivale, limitată la sud şi est 
de hotarul existent al pădurii, la nord de o linie pe cât po- 
sibil dreaptă, pornind din punctul nr. 14 de pe planul ridi- 
cat de ing. I. Grecu în 1934, spre vest, spre punctul 502 şi 
de aici va continua paralel cu şoseaua, păstrând până la 
punctul X o depărtare de 125 m la nord de şosea, conti- 
nuând pe vale până la punctul Y din marginea de nord a 
pădurii şi mai departe spre sud-vest pe hotarul pădurii, la 
punctele 112 şi 114 din marginea de vest. 

Rămânea asupra C.A.P.S.-ului întregul teren al reşe- 
dinței Ocolului Silvic Trivale, inclusiv pepiniera, astfel 
cum se găseşte îngrădită, cu excepţia colţului de sud-est 
care se va defalca ulterior exact pe teren, aproximativ în- 
tre punctele 190 şi 195. Restului dinspre nord al pădurii i 
se aplica exploatabilitatea fizică. 

Prefectura şi primăria precizează că pentru porțiunea 
destinată a completa parcul, înțelege a se ceda în plină 
proprietate, oferind în schimb, tot în plină proprietate, 
pentru construirea reşedinței Direcției a VI-a Silvice, te- 
renul proprietatea primăriei din Piteşti, strada Justiţiei, 
situat între curtea Tribunalului, proprietatea Ecaterinei 
Trepteanu, Ion Gutter, strada Brătianu şi strada Justiţiei, 
în suprafață de cca 1.500 m.p. 

În termen de zece zile, şeful Ocolului silvic Trivale, 
ing. Alexandru Grecu, împreună cu arhitectul Alexandru 
Dumitrescu trebuiau să delimiteze, să fixeze pe teren şi să 
ridice în plan porțiunea de teren care se adăuga parcului 
existent, în cazul aprobării propunerii de către autorităţile 
în drept şi întocmirea proiectului de decret-lege necesar“. 

În 23 noiembrie 1943, prin jurnalul Consiliului de 
Miniştri nr. 1.023, publicat în Monitorul Oficial nr. 285 
din 6 decembrie 1943, Ministerul Agriculturii, respectiv 
Administrația Casei Pădurilor Statului, cedează în folo- 
sința MAI, respectiv Primăriei oraşului Piteşti, o porțiune 
de pădure în suprafață de 165 ha din pădurea statului, 
Trivalea, în vederea constituirii unei păduri de agrement. 
Se precizau toate delimitările şi drepturile primăriei de a 
efectua lucrări şi alte construcții pentru recreaţie şi sport, 
pădurea fiind considerată ca „pădure de protecție”. 

La rândul lui, Ministerul Afacerilor Interne, respectiv 
Primăria oraşului Piteşti, ceda în plină proprietate Admi- 
nistrației Casei Pădurilor Statului, prin Direcţia a VI-a 
Regională Silvică Piteşti, un teren în suprafaţă de 1.435 
mp delimitați la rândul lor. Actul a fost transcris la Tribu- 
nalul Argeş, secţia I, sub nr. 3.216 din 22 decembrie 
1943”. 





% Ibidem, dosar XC/14, £. 1. 
ă Ibidem, fond Tribunalul Judeţului Argeş, dosar 18/1943. 

Gheorghe |. Brătianu (1898-1953) 


Gheorghe I. Brătianu a fost un savant. EI face parte 
din distinsa familie a marilor Brătieni, cârmuitori ai țării. 
Este fiul premierului Ion (Ionel) şi al prințesei Maria Bră- 
tianu, născută Moruzzi. Ghe. Brătianu (sau George cum îi 
spun prietenii) s-a născut în comuna Ruginoasa din jude- 
țul Iaşi, localitate de care se leagă numele domnitorului 
Alexandru loan Cuza, la 30 ianuarie 1898. Mama sa se 
desparte de Ion I.C. Brătianu şi rămâne la Iaşi, unde Ge- 
orge îşi petrece copilăria şi urmează studiile şcolare, apoi 
pe cele universitare. Studiile medii le-a făcut la Liceul 
Naţional din Iaşi, cursurile superioare le-a urmat la Facul- 
tatea de Drept a Universităţii din Iaşi, iar la 3 noiembrie 
1920 obţine diploma de licenţă. În 1921 şi-a luat licența 
în Litere la Paris, după care orizontul său intelectual se 
deschide spre filozofie, în 1923 obținând titlul ştiinţific 
de doctor în filozofie la Universitatea din Cernăuţi. Mai 
târziu, în 1929, îşi completează titlurile academice, luând 
doctoratul în Litere la Sorbona. El este singurul descen- 
dent al familiei care nu se specializează într-un domeniu 
tehnic sau economic. Deşi are studii juridice şi filozofice, 
sub influenţa lui Nicolae Iorga devine pasionat de istorie. 
Gheorghe Brătianu nu beneficiază decât târziu, în 1916, 
de tezaurul de cultură aflat în faimoasa bibliotecă a tatălui 
său de la Florica, judeţul Argeş!. 

Din 1927 a fost profesor titular la catedra de istorie 
universală de la Universitatea din Iaşi, iar în 1940 la Uni- 
versitatea din Bucureşti. A fost director al Institutului de 
Istorie Universală „Nicolae Iorga” din Bucureşti, a con- 
dus publicaţia acestui institut „Revue historique du 
Sud-Est european”. A fost decan al Facultăţii de Litere şi 
Filozofie din Bucureşti. Din 1925 a fost membru al 
„Societa di Istoria Patria din Genova”. În 1928, la propu- 
nerea lui Nicolae Iorga, a fost ales membru corespondent 
al Academiei Române. Din 1943 a fost membru al Insti- 
tutului „Kondakov” din Praga. În 1942 a fost ales mem- 
bru titular al Academiei Române în locul rămas vacant 
după tragica dispariţie a lui Nicolae Iorga. 

Discursul său de recepție la Academie este consacrat 
marelui său înaintaş de la instituția nemuritorilor şi intitu- 
lat „Nicolae Iorga, istoric al românilor”. Gheorghe Brăti- 
anu a întreprins cercetari ample în domeniul istoriei 
naționale şi universale. Debutul publicistic şi l-a făcut la 

vârsta de 18 ani cu un important studiu intitulat „O oaste 
moldovenească acum trei veacuri”, studiu pe care Nicolae 
Iorga i l-a apreciat şi i l-a publicat în „Revista Istorică” 
nr. 3-6 din 1916. Munca depusă de timpuriu în domeniul 
istoriei a continuat-o cu metode penetrante, a făcut inves- 
tigaţii în arhivele romane şi europene şi a elaborat un im- 
presionant număr de lucrări. Multe dintre ele au fost 
publicate în limba franceză, lucrări prin care s-a făcut cu- 
noscut între marii istorici europeni. A participat la nume- 
roase reuniuni şi congrese ştiinţifice internaționale cu 
lucrări valoroase, impunând ştiinţa istorică românească 
alături de cea a ţărilor de înaltă civilizaţie şi cultură, iar în 
ţară a creat o adevărată şcoală de istorie şi a fost deschi- 
zător de drumuri în multe sectoare ale domeniului. Opera 
sa este vastă, totalizează sute de lucrări, în care abordează 
o tematică de un foarte larg orizont: lupta de la Baia, car- 
tea de judecată a lui Vasile Lupu, piatra de mormânt a lui 
Negru Vodă, comerţul pe Dunăre, concepţia modernă 
despre istoria medievală, Radu Basarab, Dimitrie Cante- 
mir, formarea poporului român, continuitatea neîntreruptă 
a poporului român pe teritoriul Daciei, războiul de inde- 
pendență, criza ideii de progres, probleme privitoare la 
frontiera romano-rusă, Marea Unire, ideea unităţii politi- 
ce a românilor, problema aromânilor, învățământul în Ex- 
tremul Orient, cultul european, originea statelor Moldovei 
şi Țării Româneşti, politica externă a României, tranzac- 
ţia în politica externă, pregătirea unirii Ardealului, pro- 
blema noilor elite şi liberalismul, legăturile românilor cu 
turcii, diviziunea Imperiului Roman, politica externă a 
regelui Carol I, politica lui Napoleon al II-lea şi principiul 
naționalităților, Bismark şi lon Brătianu, sisteme politice 
europene, Academia Mihăileană, echilibrul în politica lui 
Ştefan cel Mare, mareşalul Averescu, politica Cehoslova- 
ciei şi minoritățile, Ferdinand I, geopolitica, Plevna, spiri- 
tul critic, Mihail Kogălniceanu, Mark Blok. Urmează o 
serie de teme, fiecăreia consacrându-i mai multe lucrări: 
Curtea de Argeş, Cuza Vodă, Nicolae Iorga, Cetatea Al- 
bă, Bucovina, Bizanțul, Moldova, drepturile istorice şi 
naționale asupra Basarabiei, Sfatul Domnesc şi multe al- 
tele. Renumite sunt lucrările: O enigmă şi un miracol is- 
toric: poporul român; Tradiţia istorică despre întemeierea 
statelor româneşti; Marea Neagră. Ultima constituie unul 
din grandioasele sale proiecte. A elaborat-o în condiţii 
deosebite. În ultima perioadă, comuniştiii l-au scos din 
învățământ şi i-au impus domiciliul obligatoriu. În ase- 
menea condiţii nu putea să meargă la bibliotecă pentru 
documentări suplimentare, lucrând numai pe baza datelor 
pe care le avea adunate mai dinainte. Datorită pregătirii 
enciclopedice şi muncii sale sporadice, a reuşit într-un 
timp scurt să dea o operă grandioasă prin care a contribuit 
mult la evoluţia ştiinţei istorice. 

Pe lângă activitatea de istoric şi profesor universitar, 
s-a ocupat şi de politică. În viaţa politică, Gheorghe Bră- 
tianu se pare că este prezent din 1926. La 20 iunie Nico- 


23 


ACTE 


lae Iorga îl utilizează ca mesager al său pentru I.C. Brăti- 
anu. Prin intermediul fiului, istoricul politician îi transmi- 
te liderului liberal acordul său la răsturnarea de la putere 
a generalului Averescu. Prezenţa certă în viaţa politică 
este atestată de alegerea sa pe listele PNL în camera De- 
putaţilor în 1927, situație ce se repetă şi în anii 1928, 
1931, 1932 si 1933. Este totodată şeful organizaţiei libe- 
rale din Iaşi. Când, în 1930 Mihail Manoilescu se zbătea 
din răsputeri să-l aducă pe prinţul Carol în ţară, Gheorghe 
Brătianu i-a comunicat prinţului că el nu se va împotrivi 
revenirii, cu toate că Partidul Naţional Liberal este cate- 
goric împotrivă. Problema restaurației şi a atitudinii faţă 
de noul monarh crează valuri în PNL. Organizațiile din 
Muntenia susțin punctul de vedere al lui Ghe. Brătianu, 
iar acesta propune convocarea Congresului partidului. 
Propunerea sa este considerată inoportună de către Vintilă 
I.C. Brătianu, şeful partidului şi unchiul său. Pentru 
aceasta, Gheorghe Brătianu a fost exclus din PNL şi ast- 
fel se produce o sciziune a partidului. El este secondat în 
acțiunea sa de C.C. Giurăscu, P.P. Panaitescu, Alexandru 
Rosetti, G.M. Cantacuzino, lon Gh. Maurer (viitor premi- 
er comunist), Scarlat Lambrino, etc”. La 15 iunie 1931 se 
produce sciziunea, imediat după actul de restauraţie, când 
Ghe. Brătianu anunță formarea unui nou P.N.L. 
(georgist). Noul partid participă la alegeri şi obţine în 
1931, 1932, 1933 Şi 1937 rezultate încurajatoare. Şeful 
partidului, al cărui prestigiu este datorat onestităţii şi cu- 
rajului civic şi politic, are intervenţii tăioase în parlament. 
De exemplu, îşi afirmă poziţia în Parlament, referitoare la 
„soluţia” diminuării efectelor crizei în care se află Româ- 
nia din 1929 oferită de guvernarea naționalist-țărănistă. 
EI respinge „Planul de la Geneva, care era echivalent cu 
predarea necondiționată a ţării marelui capital internaţio- 
nal, susținând, citându-l pe Otto von Bismark, că este mai 
uşor de suportat cedarea unui teritoriu decât controlul 
străin înăuntrul granițelor ţării”. Ca orice istoric român 
patriot, ştie prea bine ce grave consecinţe a avut şi are 
asupra ţării vecinătatea cu U.RS.S. Este reticent şi faţă de 
demersurile lui N. Titulescu în chestiunea restabilirii rela- 
țiilor diplomatice cu această ţară, ca şi în problema înche- 
ierii unui pact de asistență mutuală cu Sovietele. Situaţia 
economico-socială din acea perioadă şi menţinerea țără- 
niştilor la putere îl fac însă pe liderul „georgiştilor” să dea 
de înţeles că partidul său este în măsură să stopeze criza 
şi să redreseze situaţia. O primă tentativă de împăcare a 
liderilor celor două partide liberale are loc în 1933, dar 
este ratată. Gh. Brătianu vrea ca I. Gh. Duca să piardă şe- 
fia „bătrânilor liberali”, iar guvernul să fie prezidat de dr. 
C. Angelescu. El amenință organizarea unor manifestații 
populare la Bucureşti în ziua de 15 noiembrie 1933. Spe- 
riat, regele Carol al II-lea consimte reinstalarea liberalilor 
la guvernare, acceptându-l fără entuziasm, pe I. Gh. Duca 
în postura de prim-ministru. Din decembrie 1933, după 
asasinarea lui Duca, la şefia guvernului liberal este adus 
„omul regelui”, Gh. Tătărăscu, motiv suplimentar de dez- 
amăgire a liderului P.N.L.-georgist şi de accentuare a ati- 
tudinii anticarliste. În 1938 P.N.L.-georgist a revenit şi a 
fuzionat cu Partidul Naţional Liberal din considerentul 
că, în situaţia în care se află ţara, trebuia să existe partide 

puternice. 

Dacă în privinţa atitudinii faţă de U.R.S.S., poziţiile 
celor doi lideri liberali, Dinu şi George Brătianu sunt 
aproape identice, pe relaţia cu Germania ele se diferenția- 
ză. Ghe. Brătianu este pentru apropierea de Germania, 
considerând că reprezintă puterea mondială a momentului 
şi viitorului, de care România are nevoie să contrabalan- 
seze amenințările ruseşti. 

Înainte de actul abdicării, Carol al II-lea încearcă o ul- 
timă manevră: formarea unui guvern de uniune naţională 
sub preşedinţia generalului Ion Antonescu, Gh. Brătianu 
refuzând funcţia de vicepreşedinte în acest cabinet. Chiar 
dacă Dinu şi Gheorghe Brătianu se află în tandem în jo- 
curile politice de culise sau oficiale ale perioadei anto- 
nesciene, „nepotul” are unele atitudini diferențiate față de 
liberali şi ţărănişti. El este rezervat şi chiar opozant cola- 
borării cu forțele politice de stânga în acțiuni ce vizează 
doborârea regimului antonescian. 

„În dimineaţa zilei de 23 august, într-un efort de ulti- 
mă oră de a-l convinge pe mareşal să încheie un armisti- 
țiu, Maniu şi Constantin Brătianu i-au cerut istoricului 
Ghe. Brătianu, nepotul liderului liberal, să se folosească 
de respectul de care se bucură din partea conducătorului 
României, pentru a-l convinge să se întâlnească cu regele 
în acea după-amiază. Mareşalul a ascultat argumentele lui 
Brătianu şi a acceptat să meargă la Palat, dar cu condiția 
ca Maniu şi Gheorghe Brătianu să-i trimită până la ora 15 
o scrisoare în care să confirme faptul că ei îl susțin în 
semnarea armistițiului... Gh. Brătianu nu i-a găsit nici pe 
unchiul său, nici pe Iuliu Maniu, şi, de aceea, nu a putut 
îndeplinii condiția mareşalului de a-i aduce până la ora 15 
o scrisoare de la cei doi lideri. Când Ghe. Brătianu s-a 
întors la mareşal cu mâna goală, acesta din urmă s-a înfu- 
riat şi a spus că Mihail Antonescu va merge singur la Pa- 
lat şi îi va prezenta regelui scuzele sale”. 

Gheorghe Brătianu a fost arestat în noaptea de 5 spre 
6 mai 1950 şi dus la Ministerul de Interne, iar de acolo a 
fost transportat la închisoarea de la Sighetul Marmaţiei, 
într-o dubă cu Constantin C. Giurescu, Constantin Bebe 
Brătianu, Napoleon Creţu, Radu Portocală şi alţii, dar 
Ghe. Brătianu era singur într-o boxă a dubei. Şi în închi- 
soare a fost repartizat singur în celula 73. Decesul său s-a 
produs în noaptea de 24 spre 25 aprilie 1953. În legătură 
cu moartea sa sunt trei ipoteze: asasinarea, sinuciderea, 
moarte cauzată de boală. Fiecare este atât de temeinic 
susţinută încât ar putea fi adevarată”. Cert este că prin 
moartea lui s-a pierdut un savant. Avea 55 de ani! 

Motorsportul argeşean se conjugă... la trecut! 


Să scrii despre Argeşul sportului auto de nivel de vârf 
este o provocare incitantă, dar în acelaşi timp şi excitantă. 
Ca unul care am trăit mulţi ani fenomenul, sau am fost în 
preajma sa, nu puteam să nu ridic mănuşa. 

Iar cum de ceva timp zgomot de motoare performante 
şi „parc închis” nu am mai perceput în Piteşti, primul pas 
în documentare l-am făcut accesând site-ul fostei Federaţii 
Române de Automobilism şi carting, dar şi pe al celei care 
i-a luat locul. Unde nu am găsit decât clasamentele naţio- 
nale ale ultimului an. Nu am fost prea caustic în „aprecieri- 
le” la adresa meschinei cantități de informaţii furnizate de 
forul sportiv, zicându-mi că dacă memoria electronică nu 
i-a păstrat decât pe cei mai recenți performeri, memoria 
pasionaţilor ar trebui să cunoască măcar numele marilor 
învingători, dacă nu chiar ale tuturor acestora. 

Învingători care, timp de decenii, purtau nume de 
sportivi şi de echipe conviețuind alături de noi. Printre 
noi. Pentru gloria lor, dar şi spre bucuria ascunsă a conci- 
tadinilor că aceştia „sunt de-ai noştri”. Acum, cu una sau 
două excepții care oricum nu sunt de natura excepțiilor ce 
confirmă regula, nimic nu mai aminteşte de înfloritorul 
Argeş automobilistic de altădată. Şi nici aceste singure 
excepţii nu ar fi spus nimic cuiva care n-ar fi avut un cât 
de cât habar despre lumea curselor româneşti. 

Timp de mai bine de trei decenii, cu o perioadă de ex- 
celenţă de 15-17 ani, argeşenii, localnici sau nu, dar „în- 
rolaţi” în grupări argeşene, au reuşit să cucerească în jur 
de 85% din titlurile naţionale puse în joc. Aceştia şi reuşi- 
tele lor aparțin patrimoniului judeţului. Fiecare a avut o 
contribuție majoră la creşterea prestigiului Argeşului. 

Aşa ceva nici toate disciplinele sportive la un loc nu 
au reuşit, în întreaga istorie a sportului din acest perime- 
tru geografic. Ei bine, automobiliştii au cucerit circa 230 
de titluri! La individual şi echipe! Lumea ştie prea puţin 
sau deloc de aceste isprăvi. 

Unele prezentări pot părea apologetice doar celor care 
nu sunt familiarizați cu competiţiile, cu rezultatele de ex- 
cepție şi mai ales cu faţa nevăzută a obținerii acestora. 
Simplul fapt că eşti campion, că eşti cel mai bun dintre co- 
naţionali, creează o aură deosebită realizatorului. lar dacă 
pătrunzi în culisele lumii performanţei, va dispărea orice 
îndoială că aceasta nu este şi fabuloasă. Inaccesibilă omu- 
lui normal. Perspectivă din care, mai repede poate să nu fi 
fost suficient de flatant cu ei. Însă, aşa a fost pe atunci. Au 
fost vremuri de poveste. Cu siguranță, cele mai multe nu 
s-au spus. Trist este că toate sunt cu „a fost odată”! 

Eroii din rândurile ce vor urma au fost campioni ai 
României. Şi nu de conjunctură. Sunt oameni de talent, ca- 
re au pus pasiune şi au servit cu devotament sportul. Spre 
deosebire de cei despre care se spunea că „vin la curse nu- 
mai să se distreze şi de aceea nu realizează nimic, sau rea- 
lizează foarte puţin”. Asupra lor s-a aşternut deja uitarea. 

Ar fi fost însă mult prea frumos ca aceste vremuri, 
aproape paradiziace, să dureze o veşnicie! O vorbă de 

duh spune că „perioadele de reuşită maximă sunt extrem 
de fragile”. Confirmarea o avem: sportul auto argeşean a 
devenit amintire. În faţa stuporii unei astfel de constatări, 
în prima secundă am vrut să cred că sunt victima unui vis 
urât, un coşmar din a cărui angoasă te poţi sustrage uşor, 
trezindu-te. Ei bine, nu! Nu era totuşi un vis adevărat, fie 
el chiar şi coşmar. Era realitatea însăşi. Deziluzia cea mai 
crudă, ce depăşeşte uneori în intensitate duritatea unui vis 
urât: niciun argeşean în „cartea de aur” a învingătorilor 
unei competiții! Nicio echipă care în „coada” numelui să 
aibă înscris cuvântul Piteşti! Adică, nu mai e nimic! E 
deja mult prea mult de îndurat! Lucru cert, realita- 
tea-coşmar bate întotdeauna visul omolog. 

La vremurile sale de mare glorie sportivă, exprimarea 
„Argeşul automobilistic” devenise aproape pleonastică. 
Acum, un Argeş fără automobilism frizează nonsensul. Şi 
atunci, nouă, argeşenilor, nu ne mai rămâne decât să 
trăim amintiri? 

Cândva, într-o discuţie pe „tema trăitului din amintirile 
frumoase” ce au existat în timpul unei relații sfârşite, o cu- 
noştință îmi spunea că afirmaţia citată nu este adevărată. Cel 
mai sigur, din astfel de amintiri frumoase se poate muri. 

De aici şi acest exerciţiu, acest remember a tot ce a 
fost spectaculos, mare, glorios şi admirat în sportul auto 
argeşean. Să nu uităm că a existat. Şi cel mai adesea a 
fost strălucitor. O facem nu pentru a muri, ci pentru a-l 
reînvia. Măcar în memorie! Fiindcă, chiar şi ce a fost cu 
ani în urmă, chiar şi puţini ani, se uită. 

Cam aşa scrisesem în Prefaţa cărţii mele „Cu accele- 
raţia la planşeu”, apărută în 2008. Din fericire pentru noi 
argeşenii, de câțiva ani pe firmamentul sportului auto ro- 
mânesc a apărut o stea de maximă strălucire, care vine să 
se alăture constelaţiei de care tocmai am vorbit: Valentin 
Porcişteanu. Locuitor cu acte în regulă al Piteştiului. O 
floare singulară într-o grădină plină altădată cu orhidee. 
Cu toate rezultatele de excepție obținute, acest mare pilot, 
devenit între timp campion absolut al României, nu a fi- 
gurat printre nominalizaţii la distincția de „Fiu al Argeşu- 
lui şi Muscelului”!? De ce? Cel mai sigur, din ignoranță. 

Este motivul pentru care este bine ca aceste rânduri 
să apară, să fie cunoscută contribuția noastră la îmbogă- 
țirea istoriei sportului cu motor autohton. Să ştim cum a 
fost. Să ne mândrim că avem istorie. Şi nu oarecare, ci 
sublimă. 

RECURSUL LA ISTORIE 

Ani buni, până să se audă zgomot de motoare de auto- 
mobile cu pretenții de performanţă, nevoia piteştenilor de 
dispute „roată la roată” le-a fost satisfăcută de concursurile 
moto. Care se organizau cu regularitate în prima jumătate a 
anilor *60. Întreceri la care am avut şansa să asist. 

Se produceau pe un circuit stradal, zis pretențios in- 
tra-muros, şi la ele luau parte „aşii” locali, cu motocicle- 
tele personale, la care tot meştereau savant în speranța că 
vor mai câştiga ceva cai-putere, necesari pentru a se im- 

pune. La vremea aceea erau motoare importate preponde- 
rent din „lagărul socialist”: CZ-uri, MZ-uri, Jawa şi alte 
Ij-uri. Starul se dădea de pe Bulevardul Republicii, după 
care traseul vira stânga pe lângă Grădina publică, pentru a 
face imediat tot stângă, pe HCC. Pe care competitorii 
mergeau în plin până la fosta Statuie, actualmente lăcaşul 
clădirii Finanţelor Publice. Unde frânau viril fiindcă tre- 
buiau să negocieze un alt viraj, tot stânga, după care urma 
linia de start-sosire. Un traseu de viteză, la care luau parte 
şi câteva reprezentante ale sexului frumos. Puţine, desi- 
gur. Şi nu o făceau doar din cochetărie, bravadă sau nevo- 
ia de surplus de adrenalină. Ne miră sau nu, dar se 
întâmpla adesea să umilească un număr oarecare de băr- 
baţi! Să nu credeţi că aceştia cedau din prea multă polite- 
ţe sau din plăcerea de a le privi din spate! Nicidecum. 


"Iu |. > * 















Specific „tancodromului” era praful în exces 
ridicat de trecerea motocicletelor. 


Pe acest traseu se aliniau uneori şi motociclişti din al- 
te oraşe, oameni cu experiență bogată, obţinută prin anga- 
jarea în disputele campionatului național. Atunci se 
puteau vedea şi auzi motoare „adevărate”, ce nu lăsau 
nicio şansă localnicilor. 

Ca o recunoaştere a interesului pentru motociclism, 
Piteştiul a figurat în câteva ocazii în calendarul național 
motocros. Traseul pe care se alerga era un teren acciden- 
tat, fiindcă aşa cerea specificul disciplinei, situat în spate- 
le actualului stadion „Nicolae Dobrin”. Zonă cunoscută şi 
sub numele de „tancodrom”. Întrucât la vremea aceea 
aparținea armatei şi era destinat tocmai acestui scop, an- 
trenamentului tanchiștilor. 

Despre „tancodrom”, fostul mare sportiv al acelor 
vremuri, maestru sportului Ovidiu Puiu, din echipa bra- 
şovenilor de la uzina „Steagul Roşu”, îşi mai aduce amin- 
te doar că era spectaculos, dar „se ridica foarte mult 
praf”. Acest traseu a găzduit în anul de grație 1965 chiar 
şi o întrecere internațională. 

Nu au fost însă mulţi anii în care piteştenii s-au putut 
delecta cu astfel de dispute. Etapele de campionat nu au 
mai vizat Piteştiul, iar întrecerile locale de viteză s-au re- 
dus la dispute eliminatorii, la care luau parte câte doi mo- 
tociclişti. Întreceri ce se derulau pe pista de atletism a 
stadionului din Ştrand. Acestea au durat şi mai puţin, du- 
pă care au devenit amintire. Fotbalul îşi cucerise drepturi- 
le de sport-rege în pasiunile piteştenilor. 

Vor trece câțiva ani, sălbatici din această perspectivă, 
până când Argeşul va începe să devină „pământul făgădu- 
inţei” pentru cei doritori să se evidenţieze în competiţiilor 
motorizate. De data aceasta, cele auto. 

ÎNCEPUTUL LEGENDEI 

Colibaşi, undeva la nord de Piteşti. Într-o după-a- 
miază din toamna anului 1968, un grup de circa 70 de 
persoane aştepta nerăbdător începerea selecției pentru 
constituirea echipei de competiţii a tinerei întreprinderi 
argeşene de automobile. 70 de salariaţi din mai toate ca- 
tegoriile şi secțiile au răspuns unei iniţiative lansate de 
directorul comercial şi răspândită cu viteza luminii în toa- 
te sectoarele. Condiţia participării era una singură: să po- 
sezi permis de conducere. Restul îl făcea fiecare cum se 
pricepea mai bine. Era vorba de un test ce conținea par- 
curgerea unui tur de pistă, dar nu aşa cum arata el, şi cum 
îl ştiu toți „uzinarii” de mai bine de trei decenii. Era un 
tur presărat cu câteva elemente de îndemânare. Toate fu- 
seseră gândite de un grup de inițiativă. Sufletul grupului 
era un tânăr inginer, Mircea Ilioaea. 

Cum momentul începerii se prelungea supărător, fie- 
care, după tupeul cu care era înzestrat, căuta să pozeze fie 
în „cel mai tare din parcare”, fie în asul aşilor, fie mai ştiu 
eu cum. Ca la orice examen. În fine, soseşte şi automobi- 
lul pe care fiecare îşi va etala talentele. Era o Dacia 1100, 
condusă de Gheorghe Morassi, pe atunci şoferul directo- 
rului citat. Venise momentul adevărului. Din clipa aceea, 
singurul care a mai „vorbit” a fost cronometrul. Seara, la 
încheierea testului, verdictul a căzut cu brutalitate pentru 
cei mai mulți, fiindcă locuri erau cât să le numeri pe de- 
getele de la o mână. Într-o ordine oarecare, cei „admişi” 
purtau numele de Gheorghe şi Florin Morassi, lon 
Gîrjoabă, un foarte tânăr inginer, lon Gheorghe şi Mircea 
Ilioaea. Dacă aveţi impresia că aceşti fericiți şi-ar datora 
accesul în echipa uzinei implicării în organizarea probei 
de selecţie, vă înşelaţi! Şi veţi avea imediat şi dovada. 

















Prima distribuţie: sus, Gelu Man (al doilea din stg.) şi Mircea 
llioaea (al treilea din stg.); jos, de la stânga la dreapta, Florin şi 
Gheorghe Morassi. 


Oradea, 29 martie 1969. La startul unui raliu numit, 
conspirativ parcă, de „nord-vest”, găsim aliniată şi echipa 
celor de la U.A.P. Pentru cei „născuţi mai târziu”, cele trei 

inițiale semnificau Uzina de Autoturisme Piteşti. Ea se an- 
gajase în ediţia din acel an a campionatului național, ce în- 
cepea în oraşul de pe Criş. O echipă debutantă, dar ce 
echipa! Cea a primei uzine româneşti constructoare a aces- 
tui obiect de cult, de plăcere sau necesitate, atât pentru băr- 
baţi, cât şi pentru femei, care este automobilul. De aceea şi 
era privită cu un melanj de curiozitate, simpatie şi mai ales 
invidie. Să nu credeţi că dacă erau „de uzină”, cele trei Da- 
cii 1100 cu care veniseră piteştenii erau şi preparate într-o 
manieră specifică întrecerilor auto. Ar fi o altă eroare. Nu 
aveau nimic în plus faţă de alte surate d-ale lor, ce ieşeau 
de pe banda de montaj. Cu excepţia a două dungi longitu- 
dinale, ce le făceau să pară mai sexy. În rest, totul de serie. 
Inclusiv pneurile. Care deşi erau Dunlop, erau diagonale, 
de unde şi o derivă uriaşă, ce nu făcea deloc uşoară condu- 
cerea mai virilă. Despre asistență nici nu putea fi vorba la 
ora aceea. Doar câteva piese de strictă necesitate, luate la 
bord. Atât! Destul de spartane condiţii, însă ele erau dato- 
rate mai ales lipsei de experiență în acest sport. Dar aceasta 
era o stare de fapt ce nu va mai dura mult. 

Cine au fost aceşti primi reprezentanţi ai uzinei? Îi vom 
nominaliza în ordinea în care au intrat în memoria pasiona- 
ților. Echipajul recunoscut drept numărul unu era alcătuit 
din Mircea Ilioaea şi mecanicul Gelu Man. Următorul cu- 
plu îl avea la volan pe Gh. Taffet, acompaniat de Ion 
Gîrjoabă. În sfârşit, a treia maşină era „ocupată” de fraţii 
Morassi. Toate aceste echipaje nu s-au constituit însă în 
urma vreunor combinaţii savante, sau pe criterii de compa- 
tibilitate horoscopică. Pe atunci, nu putea fi vorba de aşa 
ceva. Ele s-au format pur şi simplu pe baza afinităţilor din- 
tre componenți. Puțin mai târziu, lor li se vor ataşa nume ca 
Ion Răuţă şi Ilie Olteanu. Aşa au intrat ele în sufletul arge- 
şenilor, mândri că acum sportul în judeţul lor nu se mai ba- 
za doar pe F. C. Argeş şi magicianul Nicolae Dobrin, ci 
mai există o echipă angrenată în lupta pentru supremație. 

Oradea, o zi mai târziu. Poate nu vă vine să credeți, 
dar la finalul întrecerii, echipa uzinei a ocupat locul se- 
cund, grație rezultatului excelent al cuplului Ilioaeca-Man 
(locul trei la „genera!” şi locul întâi la clasa lor)! Magni- 
fic! Incredibil! 

Iar bravii piloți nu se băteau tot cu începători, cum 
erau ei, atunci. Exista o adevărată divizie de alergători cu 
vastă experiență şi palmares prestigios. Adevărate autori- 
tăți în materie. Era acolo, la Oradea, Marin Dumitrescu, 
un mare campion şi un adevărat meseriaş într-ale prepară- 
rii maşinilor pentru raliuri. El se formase cu ani în urmă, 
în bătălii aprige purtate cu marile legende ale automobi- 
lismului românesc interbelic. Era şi Puiu Aurel, un arhi- 
tect braşovean care impresiona pe toată lumea atât în 
maşină, cât şi în afara acesteia. Figură distinsă, calmitate 
exemplară, rasă. Stil de conducere elegant, impetuos şi 
extrem de eficace. EI era campionul acelor ani. 

Dacă de aceştia poate nu aţi auzit, de Eugen Ionescu 
Cristea probabil că da, fiindcă a alergat până prin anii 
'90. Atunci, „Genu” era un tânăr de circa 30 de ani, noua 
stea ce urca vertiginos pe firmamentul curselor româneşti. 
Era doldora de talent nativ. Câştigase în toamna anului 
precedent Raliul Balcanic şi era de departe vedeta mo- 
mentului. În plus, era un adevărat show-man. 

Şi mai erau câțiva piloți care se făcuseră remarcați în 
cursele anilor dinainte. Majoritatea erau de „peste munți”. 
Ei alergau pe maşini străine, ce acuzau puteri net superi- 
oare produsului „made in Romania”. Aşadar, o concuren- 
ţă deloc tandră. Iar să fii învins doar de doi dintre aceştia, 
nu era la îndemâna oricui. Doar a celor plini de talent. 

În întrecerea următoare, numită acum „Raliul de 
Sud-Vest”, fiindcă se desfăşura în zona Timişoarei, mi- 
nunea nu se mai repetă la dimensiunea ei primordială. 
C'est la vie! 

















Ilioaea-Man şi a lor Dacia 1100 au stupefiat lumea raliurilor 
etalând două victorii consecutive, ce i-au plasat în poziţie 
de favoriţi la titlul de campioni absoluţi. 


Dar de acum, băieții ştiau ce au de făcut. Prin mijloci- 
rea unui lucrător silvic din zona Rucărului, prieten cu 
Florin Morassi, sportivii uzinei reuşesc să se antreneze 
pentru „macadam” în condiţiile unui drum forestier închis 
circulaţiei pe timpul prezenţei lor acolo. Se desluşesc tai- 
nele balansului maşinii în vederea virajului, a transferului 
de mase în fazele de accelerare şi frânare, de control al 
derapajului. Iar rezultatele încep să se vadă. În următoa- 
rea probă de campionat, „Raliul Mânăstirilor”, disputată 
pe 10 şi 11 mai 1969, la el „acasă”, Ilioaca şi navigatorul 
său reuşesc o premieră absolută: locul întâi în clasamen- 
tul general! O ispravă de-a dreptul ieşită din comun pen- 
tru ei, şi cu certitudine neaşteptată în tabăra competi- 
torilor români. Chiar dacă ea a fost facilitată de proble- 
mele altora, posesori de maşini mult superioare, perfor- 
manţa în sine nu pierde nimic din strălucire. Adagiul atât 
de uzitat că „nimeni nu e profet în ţara lui”, nu a fost va- 
labil şi în acest caz. Mircea era nativ din zona Neamţului. 
Dar asta nu a fost tot. Piteştenii mai obţin un loc pe podi- 
umul mare prin echipajul Ion Răuță-Nelu Gîrjoabă, sosit 
pe locul al treilea. Un debut de-a dreptul fulminant al pi- 
lotului care-i luase locul lui Tafett în echipă. 

Faptul că echipajul-vedetă al uzinei a triumfat şi în 
următoarea etapă, la Sibiu, pe ploaie, nu a mai surprins pe 
nimeni. El intrase deja în galeria celor capabili să flirteze 
cu victoria. 

Aşa se face că înaintea ultimei etape (dar ce etapă!), 
„Raliul României”, ce avea ca punct de plecare şi sosire 
Piteştiul, cuplul Ilioaea-Man „juca” titlul de campion ab- 
solut cu braşovenii Aurel Puiu-Constantin Pescaru, un 
duo redutabil, cu numeroase succese în palmares. 

(va urma) 

Liviu Rebreanu — promotor al existenţei 
şi culturii tradiționale româneşti 


I. ARGUMENT 


La câţiva kilometri de Piteşti, în vatra satului Valea 
Mare, aparținând de comuna Ştefăneşti, se află o casă, 
care astăzi, din nefericire, nu este bine pusă în valoare, ce 
semnifică prin ea însăşi personalitatea marelui scriitor 
Liviu Rebreranu, care în ultima parte a vieţii sale a locu- 
it-o. Semnificativ este faptul că autorul romanelor „lon” 
şi „Răscoala” a ales să-şi petreacă ultimii ani de viaţă pe 
meleaguri argeşene, în apropierea Piteştiului, tocmai pen- 
tru că mediul unui sat din apropierea oraşului corespun- 
dea din plin particularităţilor sale intelectuale şi sufleteşti, 
regăsindu-se astfel nu numai prin idei şi sentimente, dar 
şi prin existenţa sa în universul inefabil al naturii şi al sa- 
tului românesc. 

Se cuvine, deci, a sublinia în câteva gânduri şi modes- 
te cuvinte personalitatea aceluia care s-a dorit a fi un sus- 
ţinător al culturii tradiţionale româneşti, pornind de la 
această realitate faptică a prezenţei marelui scriitor pe 
meleaguri argeşene, în apropierea Piteştiului. 

Casa în care a trăit Rebreanu în satul Valea Mare, 
comuna Ştefăneşti, a fost aproape uitată şi chiar neglijată 
de autorităţi în ultima perioadă. În imobil a funcţionat o 
perioadă un dispensar, după care Muzeul Judeţean Argeş 
l-a preluat şi a încercat sa-l amenajeze ca şi casă memori- 
ală. Din 2010, după retrocedarea proprietăţii moştenitori- 
lor, obiectele expuse la Valea Mare au fost transportate la 
Muzeul Judeţean, moment care a marcat totodată înceta- 
rea existenței modestului muzeu amenajat în memoria 
scriitorului. O bună perioadă de timp, noii proprietari ai 
casei în care a locuit Liviu Rebreanu nu s-au îngrijit de 
valorificarea acesteia, mai trist este faptul că nici autorită- 
țile nu au întreprins aproape nimic în acest sens. De ace- 
ea, modesta noastră încercare se doreşte a fi şi un 
argument pentru a readuce în circuitul cultural casa în ca- 
re a locuit Liviu Rebreanu la Valea Mare, un asemenea 
fapt fiind o datorie morală a acelora care într-un fel sau 
altul se ocupă de administrarea valorilor culturale româ- 
neşti. 

Nu avem intenția de a face o analiză şi nici măcar o 
prezentare a operei geniale a ilustrului scriitor, fapt de 
altfel realizat în numeroase monografii care i-au fost de- 
dicate. Încercarea noastră vizează un alt aspect şi anume 
semnificațiile filosofice care răzbat din creaţia autorului 
şi în mod deosebit din discursul de recepţie pe care acesta 
l-a susținut la Academia Română. 

Liviu Rebreanu este unul din puţinii creatori care lea- 
gă în mod existenţial ontologicul de valoare. Într-o epocă, 
ce continuă şi în prezent, în care valoarea este considerată 
ca un element pur ideatic desprins de existenţă, cu conse- 
cința formării unui sistem abstract care încearcă a se im- 
pune dimensiunii concrete existențiale a omului şi 

societăţii, Rebreanu, exprimând particularitățile omului în 
realitatea sa românească argumentează, în întreaga sa 
operă literară şi în mod special în monumentala sa alocu- 
ție de la Academia Română, pentru o reconsiderare a va- 
lorii în special şi a culturii în general, în sensul că 
existenţa în toată dimensiunea sa concretă este aceea care 
poartă şi dă semnificație principiilor şi idealurilor din sis- 
temul oricărei elaborări culturale, inclusiv filozofice. Alt- 
fel spus, Liviu Rebreanu susține ca nimeni altul legătura 
indisolubilă dintre etic şi ontologic, aşa cum se regăseşte 
în personalitatea poporului român. 

Mai înainte, însă, de a insista asupra acestui aspect es- 
te util a încerca o privire fugară asupra biografiei marelui 
scriitor, pornind însă de la ideea că, în persoana sa, viața 
şi opera se interpretând în mod dialectic sau cum spunea 
Constantin Noica, opera scriitorului nu este numai o sim- 
plă expresie a existenţei acestuia, ci este însăşi existența 
sa. 


II. REPERE ÎN BIOGRAFIA ŞI CREAȚIA 
MAESTRULUI 


La 27 noiembrie 1885 se năştea Liviu Rebreanu 
într-un sat din Bistriţa-Năsăud. A fost primul din cei 14 
copii ai învățătorului Vasile Rebreanu şi Ludovicăi, ma- 
ma sa. În anul 1889, familia Rebreanu s-a mutat în comu- 
na Maieru, pe Valea Someşului. Referitor la această 
perioadă de viaţă, în memoriile sale scriitorul spunea: „în 
Maieru am trăit cele mai frumoase şi mai fericite zile ale 
vieţii mele. Până ce, când se împlinesc 10 ani, a trebuit să 
merg la Năsăud, la liceu”. Este bine să amintim că în 
scrierile sale de început, multe cu caracter de însemnări 
personale, Rebreanu evocă cu multă afecţiune oamenii pe 
care i-a întâlnit în copilăria sa în aceste ferice locuri pe 
care nu le-a uitat niciodată. 

Viitorul scriitor a făcut şcoala elementară la Maieru, 
iar gimnaziul grăniceresc în oraşul Năsăud, în perioada 
1895 — 1897. A urmat, apoi, liceul german la Bistriţa 
(1897 — 1900), Şcoala de honvezi în oraşul Şopron din 
Ungaria (1900-1903) şi Academia Militară la Budapesta 
în perioada 1903 — 1906. 

După finalizarea studiilor, a ajuns ofițer în armata 
austro-ungară. În această perioadă se remarcă preocupări- 
le sale: lecturi, conspecte şi proiecte dramaturgice. 

A demisionat însă curând din funcția militară pe care 
o îndeplinea şi a revenit la Prislop pentru a se dedica scri- 
sului. Liviu Rebreanu remarca: „Aici (la Prislop — n.n.) 
am luat cunoştinţă cu țăranul român, aici l-am cunoscut 
mai bine, aici m-am impregnat de toate suferinţele şi vi- 
sele lui — lucruri care aveau să treacă mai târziu în litera- 
tura mea”. 

Ulterior, a îndeplinit diferite funcții administrative: 

ajutor de notar în comuna Măgura Ilvei şi Nimigea şi 
funcționar la Primăria din Văraia. Menţionăm fără a intra 
în amănunte incidentul din anul 1910, când, datorită acti- 
vității sale publicistice ce nu convenea autorităţilor 
austro-ungare, la solicitarea acestora, Liviu Rebreanu a 
fost arestat şi deținut în închisoarea Văcăreşti pentru a fi 
extrădat justiţiei ungare. Într-un memoriu adresat autori- 
tăţilor române în luna mai din acelaşi an, tânărul scriitor 
menţiona că adevărata pricină a cererii de extrădare con- 
stă în activitatea sa publicistică pe care, anterior, a desfă- 
şurat-o în slujba românilor de peste munți. După o lungă 
detenţie la închisoarea Văcăreşti eşti întemnițat la Ghiula, 
în Ungaria. La fel ca şi alți mari oameni de cultură ro- 
mâni, care într-un fel sau altul au cunoscut pe nedrept re- 
presiunile unui regim politic ostil, Liviu Rebreanu nu a 
abandonat activitatea sa culturală, detenția nu l-a împie- 
dicat să-şi continue creaţia şi preocuparea pentru adevăra- 
tele valori. În detenţie, Liviu Rebreanu realizează 
traduceri şi scrie mai multe lucrări care vor fi publicate 
peste ani, la Bucureşti, în paginile „Universului Literar” 
şi almanahul „Adevărul”. A întocmit în aceeaşi perioadă 
de detenţie un proiect sumar al romanului „Zestrea”. 

A trecut prin numeroase dificultăți financiare în peri- 
oada anilor 1910 — 1915, fără însă a abandona drumul pe 
care se angajase pentru desăvârşire culturală şi artistică. 
Tot din însemnările maestrului, evocăm următoarele gân- 
duri, în opinia noastră edificatoare pentru eforturile pe 
care acesta le depunea şi dorinţa sa de perfecţiune în ale 
spiritului: „A trebuit să-mi dau seama că dacă vreau să 
realizez ceva, trebuie să nimicesc în prealabil, în sufletul 
meu şi în mintea mea, tot ce mi-au împrumutat atâţia ani 
de mediu străin, tocmai la vârsta cea mai accesibilă tutu- 
ror influențelor, şi că aceasta nu se poate împlini cu ade- 
vărat decât acolo unde voi respira o atmosferă româ- 
nească absolut pură şi ferită de miasmele de până ieri”. 

La 27 august 1916, România a declarat Război 
Austro-Ungariei. Fostul ofițer s-a oferit voluntar în arma- 
ta română, dar nu i s-a aprobat cererea. În 6 decembrie, 
armatele germane ocupă Bucureştiul. Liviu Rebreanu se 
afla într-o situaţie dificilă, având în vedere conflictele an- 
terioare cu autoritățile austro-ungare. S-a izolat cât a pu- 
tut de mult şi închis în casă, a continuat să lucreze la 
romanul „lon”. Tot în această perioadă, fratele său, Emil 
Rebreanu, ofițer în armata austro-ungară este acuzat de 
dezertare şi spionaj, fiind condamnat la moarte. Acesta 
este evenimentul care mai târziu avea să-l determine pe 
Liviu să scrie romanul „Pădurea spânzuraţilor”. 

În decembrie 1929, scriitorul a fost numit director al 
Teatrului Naţional din Bucureşti, funcție pe care a deți- 
nut-o timp de un an. S-a implicat în numeroase proiecte 
culturale, dar a fost dezamăgit de politicianismul vremu- 
rilor şi imposibilitatea de a finaliza ceea ce el îşi dorea 
atât de mult pentru renaşterea culturală a poporului ro- 
mân. Pe fondul acestor cumplite dezamăgiri înregistrate 
în conducerea treburilor publice, Rebreanu a demisionat 
din conducerea Direcţiei Educaţiei Poporului. La începu- 
tul anului 1941, a fost numit din nou director al Teatrului 
Naţional. În anul 1942, ia parte la un turneu de conferințe 
despre cultura românească organizat în mai multe capitale 

europene. De remarcat că acest efort s-a dorit a fi unul 
pur cultural şi nu politic. Rebreanu a susținut în conferin- 
ţele europene că: "Nu vrem niciun fel de politică, ci nu- 
mai literatură”. 

După ce a demisionat din funcțiile publice, Liviu Re- 
breanu a cumpărat, în anul 1930, casa de la Ştefăneşti, pe 
care a stăpânit-o până la 1 septembrie 1944 când a încetat 
din viaţă, la vârsta de 59 de ani. La 3 septembrie 1944 
este înmormântat în cimitirul bisericii din Valea Mare, 
pentru ca mai apoi să fie mutat la Cimitirul Bellu din Bu- 
cureşti. La Valea Mare, lângă Piteşti, avea să scrie roma- 
nele „Răscoala”, „Jar”, „Gorila” şi „Amândo'”. 

Încă din timpul vieţii, personalitatea marelui romanci- 
er a fost recunoscută şi s-a bucurat de onoruri cuvenite. În 
anul 1920 i-a apărut romanul „lon”, distins cu premiul 
„Năsturel Herăscu” al Academiei Române, urmat, în anul 
1922, de „Pădurea spânzuraților” pentru care Societatea 
Scriitorilor Români i-a decernat „Marele premiu al roma- 
nului”. Referitor la creația sa, amintim succint că aceasta 
cuprinde numeroase articole, eseuri, nuvele publicate în 
reviste precum „Luceafărul” şi „Convorbiri literare” la 
care se adaugă romanele: „Adam şi Eva” (1925), „Ciu- 
leandra” (1927), „Crăişorul” (1929), „Răscoala” (1932), 
„Jar” (1934), „Gorila” (1938), „Amândoi” (1940). A lăsat 
şi numeroase pietre de teatru, unele dintre acestea fiind şi 
în prezent în repertoriul instituțiilor teatrale. Trebuie să 
menţionăm că opera sa a fost tradusă în numeroase limbi 
şi apreciată inclusiv din punct de vedere al mesajului filo- 
sofic. Nu trebuie uitat nici faptul că Liviu Rebreanu a fost 
preşedinte al „Societăţii Scriitorilor Români” şi al „Aso- 
ciației pentru Educaţia Poporului”. 

La 25 mai 1939, Liviu Rebreanu a fost ales membru 
titular al Academiei Române, iar la 29 mai 1940, în ca- 
drul discursului de recepție, a susținut teza intitulată „La- 
udă ţăranului român”. Răspunsul l-a primit din partea 
filosofului Ion Petrovici. 

În partea finală a modestei noastre evocări evidențiem 
câteva idei care rezultă din acest magistral discurs, multe 
dintre acestea cu reverberații majore până în perioada 
contemporană a existenţei statului şi poporului român. 


III. VALORI EXISTENŢIALE ROMÂNEŞTI: 
SIMPLITATEA ȘI PURITATEA 


„Laudă ţăranului român” nu este un elogiu idilic 
adus satului românesc sau omului care îl locuieşte. Însuşi 
autorul mărturiseşte că: "Lauda aceasta totuşi, nu vrea 
nici să înalte, nici să dărâme şi nici măcar să dovedească 
nimic, ci doar să mărturisească o credință şi solidaritatea 
mea continuă cu inima acelor mulţi, cari au avut parte tot 
de ocări şi proboziri şi prea rar de vorbe bune”. Evident, 
însă disertația marelui scriitor este plină de semnificaţii 
privind adevărurile existenţiale ce se constituie în tot atâ- 
tea particularităţi prin care simplitatea şi puritatea popo- 
rului român devin valori ce pot fi susţinute în orice 
demers filosofic sau mai larg cultural alături de marile 
valori universale. Este vorba nu de ,„, omul civilizat”, adi- 
că de orăşeanul care prin pragmatismul modului său de a 
fi şi construcţiile tehnice trăieşte într-un mediu artificial, 

neautentic, ci de „omul simplu şi pur” pe care Liviu Re- 
breanu l-a identificat în complexitatea de ființă a omului 
de la ţară, a ţăranului român. Sublinia autorul: „În viața 
altor naţiuni țărănimea a putut a face şi a avut un rol, se- 
cundar, şters, pentru noi, însă e izvorul românismului pur 
şi etern. La noi, singura realitate permanentă, inalterabilă 
a fost şi a rămas poporul. Atât de mult că, de fapt, ţăranul 
român nici este țăran ca la alte popoare”. 

Ideea filosofică fundamentală este realizarea în parti- 
cularitatea ţăranului român a universalităţii omului în 
umanitatea sa, care există şi se manifestă în cotidianul 
său. Pe bună dreptate, autorul nu insista asupra unei ana- 
lize semiotice şi semantice a cuvântului „țăran” pe care, 
de altfel, îl folosea numai ca pretext pentru a sublinia 
universul valoric existențial al poporului român în dimen- 
siunea naturală a existenței sale. Există astfel o distincție 
bine venită între conceptele şi categoriile specifice civili- 
zaţiei de tip urban, iar pe de altă parte, autenticul valoric 
al naturalului specific omului pur şi simplu. „Cuvântul 
însuşi este de origine urbană cel puţin în semnificația ac- 
tuală. Țăranul nu-şi zice niciodată țăran. Doar în vremuri- 
le mai noi şi sub influenţe politice a pătruns şi la ţară 
cuvântul „spre a indica pe omul de la sat” în contrast cu 
cel de la oraş. Ţăranii însă, numesc pe țărani, simplu, oa- 
meni. De fapt, ţăranul nu are nume pentru ce nu este nici 
clasă, nici breaslă, nici funcţie, ci poporul însuşi — omul 
român. Pentru toată lumea, ţăran este sinonim cu român, 
pe când orăşean nu, ba, în general, dimpotrivă, mai cu 
seamă, în ochii ţăranului”. 

„Tăranul” devine astfel un concept ontologic care în 
particularitatea sa cuprinde un universal valoric, altfel 
spus, devine un universal concret, în sensul celor pe care 
le susţinea Hegel şi Constantin Noica. Mai mult decât 
atât, nu este un universal concret oarecare, adică un parti- 
cular, care poartă în sine şi cu sine un sistem valoric, ci 
este omul, concret, ce devine din simplă realitate şi ele- 
ment al unui sistem de civilizaţie urban, o fiinţă în dimen- 
siunea sa perenă, într-un spaţiu valoric şi univers al 
virtuţilor, toate fiind subsumate în conceptul de „ome- 
nie”, caracter specific poporului român de la sate. Liviu 
Rebreanu se distanțează astfel de concepţiile neokantiene 
sau chiar şi de ideile lui Goethe potrivit cărora „omul este 
totalitatea oamenilor”. Pentru marele romancier, omul nu 
este o sumă abstractă, ci individualul care însă poartă cu 
sine un univers valoric. 

Pornind de la această idee, Rebreanu aduce un elogiu 
spiritualității profunde a ţăranului, a hărniciei şi dărniciei 
sale şi nu în ultimul rând credinţei şi spiritului de dăruire 
de sine chiar şi în împrejurări istorice potrivnice. Referi- 
tor la această idee, trebuie subliniat că existența ţăranului 
este legată de cultivarea pământului şi prin urmare acesta 
este cel mai ataşat de ţară, cel care are cea mai intimă le- 
gătură cu solul. Cuvântul românesc „pământ” vine din 
latinescul „pavimentum” care înseamnă vatra sau locul 
bătătorit de locuitorul şi cultivatorul statornic al terenului 
sau al solului. Pământul este deci în acest sens terenul lu- 
crat, umanizat şi sfinţit. De aceea zice românul: „Omul 
sfinţeşte locul”. Cuvântul „pământean” înseamnă de obi- 
cei în limba română „omul locului”, adică locuitorul sta- 

tormnic al Planetei Terra. Pământul este omul compus din 
humus (humă) şi anima (suflet raţional), adică o sinteză 
tainică între materie şi spirit, „între țărână” şi „suflet viu”. 
În acest context, existenţa în simplitatea şi puritatea sa 
devine criteriu ontologic pentru tot universul ideatic pe 
care se sprijină realitatea poporului român. „Căci, pentru 
țăranul nostru, pământul nu este un obiect de exploatare, 
ci o ființă vic, față de care nutreşte un sentiment straniu 
de adoraţie şi de teamă. EI se simte zămislit şi născut din 
acest născut ca o plantă fermecată, care nu se poate stârpi 
în vecii vecilor. De aceea, pământul e însuşi rostul lui de 
a fi. Pământul nostru are un glas pe care țăranul îl aude şi 
îl înțelege. E sfântul pământ inspirator, care ne-a modelat 
trupul şi sufletul. În memorabilul său discurs, Liviu Re- 
breanu analizează categoriile existențiale, deosebite de 
categoriile raționale de tip kantian, specifice omului pă- 
mântean de la noi, respectiv: rasa, pământul, limba şi 
credinţa. Câteva cuvinte despre aceste categorii existen- 
țiale: pentru țăranul român limba nu este un simplu mijloc 
de comunicare, un instrument sau o structură artificială, 
ci devine un element de existenţă; „o caracteristică tot 
atât de importantă a unui neam, ca şi comunitatea de sân- 
ge, este limba. La noi aceasta este opera ţăranului. Limba 
românească este o limbă țărănească. Farmecul şi expresi- 
vitatea specifică le-a căpătat de la horitorul ei original, 
care a fost ţăranul. Toată dezvoltarea ei, până în timpurile 
mai nouă, se datoreşte ţăranului, singurul care a vorbit-o 
întotdeauna. Limbile prea cultivate. Ajunse la completă 
maturitate, devin rigide, abstractizante, mecanice, pier- 
zând sau dispreţuind contactul direct cu poporul, în cele 
din urmă îmbătrânesc, se artificializează, ajung a fi orga- 
nisme moarte... Limba noastră, cultivată numai de țărani, 
în legătură continuă cu pământul şi cu lumea concretă, a 
păstrat expresia imagică şi naivă a omului simplu, o pros- 
pețime pitorească şi colorată, ritmul vieţii mişcătoare”. 

Orientarea autorului spre ontologicul natural şi etnic 
definit prin concepte existențiale specific ţăranului ro- 
mân, nu are ca rezultat o viziune idilică de tip sămănăto- 
rist. Sunt semnificative cuvintele marelui romancier, care 
remarca legătura intimă dintre limba românească cultiva- 
tă şi pe de altă parte naturalismul şi farmecul limbii popo- 
rului român. Se realizează astfel un corespondent benefic 
între civilizaţie şi cultură, prima susținută de valorile cul- 
turale, care, în cazul poporului român nu se pierd prin in- 
fluența factorului civilizator. Referirea pe care Liviu 
Rebreanu o face la Eminescu este edificatoare: Numai 
genul eminescian a ştiut să integreze organic comoara 
limbii ţăranului în limba uzuală a tuturor. Prin Eminescu, 
țăranul român a dăruit elementul cel mai necesar literatu- 
rii române: limba curată, bogată, mlădioasă, mereu nouă, 
cu posibilitatea de eternă înnoire, cu un dinamism etern, 
dinamismul eternului duh, neaoş românesc. 

Colaborarea dintre românul cel mai modest şi poetul 
de mai mare a fixat linia generală a originalității litera- 
re româneşti”. 


(va urma) 

Curiozități istorice despre Piteşti 
culese de prof. dr. Elena ȘTEFĂNICĂ 


„„„se împlinesc 626 de ani de la prima menţiune do- 
cumentară a Piteştiului? Numele oraşului nostru a fost 
consemnat într-un hrisov emis de cancelaria domnitoru- 
lui Mircea cel Bătrân (1386-1418) în care se preciza că 
voievodul Ţării Româneşti dăruia mănăstirii Cozia, cti- 
toria sa, o moară din hotarul Piteştiului. Documentul 
este datat 20 mai 1388 şi se păstrează la filiala Argeş a 
Arhivelor Statului. 


„trei domnitori români şi-au avut reşedinţa în Pi- 
teşti? Este vorba despre Basarab cel Tânăr, Mihnea 
cel Rău şi Vlad cel Tânăr. 


„„„prima menţiune a Piteştiului ca oraş datează din 
1 aprilie 1510, în vremea domnitorului Vlad cel Tâ- 
năr? 


„„„în perioada 19 octombrie şi 8 noiembrie 1714, 
regele Carol al XII-lea al Suediei a poposit la cula bo- 
ierilor Budişteanu, de lângă Piteşti, venind din Imperi- 
ul Otoman? 


„primul primar al Piteştiului a fost R. Gh. Enes- 
cu? 


„în 1926, Piteştiul era amintit în anuarul Socec, pu- 
blicat la Bucureşti? Descrierea era următoarea: oraș 
comercial, cu negustori de cereale, 71 de cârciumi, 22 
de birturi, opt berării, opt depozite en-gros de băuturi, 
şase cafenele, opt hoteluri, o făbricuţă de bere... Din 
aceeaşi publicaţie aflăm că în oraş îşi desfăşurau activi- 
tatea trei ingineri, patru medici umani, doi medici vete- 
rinari şi 55 de avocaţi. 





„„„la Centrul de Studii şi Păstrare a Arhivelor Mili- 
tare Istorice Piteşti se află piese istorice deosebite, pre- 
cum dosarul personal al mareşalului Alexandru Biserica domnească Sf. Gheorghe (1656), 
Averescu şi ultima scrisoare a mareșalului lon Anto- ctitori Constantin Şerban şi doamna Bălaşa 
nescu către soţia sa? 


„„„Zhou Enlai, premierul Chinei, a vizitat Piteştiul 
la 22 iunie 1966? Alte personalități politice care au 
poposit în Piteşti au fost preşedintele Franței, genera- 
lul Charles de Gaulle, în 1968, şi preşedintele statului 
Chile, Tomas Pablo, în 1969. 

